Naplata RTV takse putem Telekom operatera do 30. juna – Radio Feral\nNaplata RTV takse putem Telekom operatera do 30. juna\n04/02/2016 Mirza Musanovic\t0 Comments\nVijeće ministara usvojilo je i u parlamentarnu proceduru uputilo Nacrt zakona o izmjeni zakona o Javnom radiotelevizijskom sistemu Bosne i Hercegovine, prema kome se naplata RTV takse nastavlja putem naplate preko Telekom operatera do 30. juna ove godine, potvrđeno je iz ministrastva transporta i komunikacija Bosne i Hercegovine.\nPosljednja dva puta ova tačka je skinuta s dnevnog reda zbog nepostojanja saglasnosti Vlade Federacije, te Brčko Distrikta za produženje roka za skupljanje RTV takse putem telekom operatera.\nIstovremeno sa produžavanjem roka do kojeg RTV taksu naplaćuju telekom operateri, zaduženo je Ministarstvo prometa i komunikacija da hitno pripremi novi zakon kojim bi sistemski bilo rješeno stabilno finansiranje javnih RTV emitera.\nPodsjećamo da je stabilno finansiranje RTV servisa jedan od uvjeta koje BiH treba da ispuni u okviru predpristupnog programa Evropskoj uniji.\nJučer su iz Udruženja BH novinari poručili da će tražiti od EU da ne dopusti predaju BiH aplikacije za članstvo, a što je planirano za 15. februar, ukoliko Vijeće ministara ne pronađe stabilan izvor finansiranja za javne servise u BiH.\n← BiH napredavala za jedno mjesto na FIFA rang listi\nDruga žrtva virusa AH1N1 u BiH: U Zenici preminula 62-godišnja pacijentica →\n27/10/2016 28/10/2016 Mirza Musanovic\t0\n21/09/2021 21/09/2021 Mirsad Zulic\t0\nCIK BiH ovjerio učešće 87 stranaka i 81 nezavisnog kandidata na izborima\n18/07/2020 18/07/2020 Mirza Musanovic\t0


Gradske službe kreću u suzbijanje ambrozije košenjem - www.lobi-info.rs\nMarija K. 24. aprila 2020., 13:13 3.6k Views 1 Komentar\nNadležni su ove godine izvršili monitoring na šest puta većoj površini zahvaćenoj ambrozijom, nego što je to ranijih godina bio slučaj i sada se kreće sa uništavanjem ove biljke na području Beograda.\nPrema rečima gradonačelnika Zorana Radojičića, ove godine posebno će se voditi računa da se hemijska sredstva ostave kao poslednja opcija, a da se uništavanje alergena u najvećoj meri sprovede košenjem.\nU odnosu na prošlu godinu kada je obavljen monitoring na 320 hektara, ovog puta reč je površini od oko dve hiljade hektara na području celog grada.\nAlergija na ambroziju predstavlja veliki zdravstveni problem sa kojim se sve više ljudi suočava i sve teže ga podnosi – kaže gradonačelnik.\nZbog ozbiljnosti simptoma, pojedini sugrađani tokom perioda cvetanja ambrozije, u avgustu i septembru, sprečeni su da obavljaju svakodnevne aktivnosti, čak i da rade.\nBaš iz tog razloga postalo je bitno da se ambrozija uništava pre nego što počne da cveta i proizvodi polen, koji je najveći izazivač alergija.\nMonitoring ambrozije vrši Zavod za biocide, a u monitoringu se koriste i dronovi. Prema njihovom izveštaju utvđeno je da su problematične sledeće površine na Paliluli.\nProblem sa ambrozijom, na zapuštenim površinama posebno je izražen na levoj obali zbog brojnih zelenih površina, koje često nisu u nadležnosti grada.\nOno što je ranijih godina predstavljalo prepreku u suzbijanju je činjenica da se velike količine ambrozije nalaze na privatnim posedima, tačnije placevima koje su vlasnici ostavili zapuštene.\nInspekcijski organi u mogu da nalože vlasniku da je u obavezi da pokosi svoj posed, ali gradske službe nemaju pravo da sprovedu uništavanje ambrozije na ovakvim placevima.\nZato se nadamo da će se svi sugrađani poneti odgovorno prema sebi i drugima i da će svoje placeve održavati i kositi kako bi i mi sami uticali na smanjenje ovog alergena.\nPrethodna objava Vrtići dezinfikovani i spremni za povratak dece u maju\nSledeća objava Vesić obišao radove na kanalizaciji u Krnjači\n29. aprila 2020. at 17:46 Copy Link of a Comment\nIdem trkom po ruski prečiščvač vazduha treba će mi, bar u svom domu da udišem čist vazduh…


Održan sastanak evropskog Ekonomsko-socijalnog komiteta i predstavnika civilnog sektora Srbije (29.01.2008)\nEvropski ekonomsko-socijalni komitet se u okviru studijske posete Srbiji susreo sa predstavnicima nevladinih organizacija u cilju pripreme mišljenja o ulozi nevladinog sektora u odnosima Srbije i EU.\nSastanku su prisustvovali predstavnici reprezentativnih organizacija civilnog sektora:\nGrađanske inicijative, Helsinški odbor za ljudska prava u Srbiji, Fond za humanitarno pravo, Autonomni ženski centar, Komitet pravnika za ljudska prava, Beogradski centar za ljudska prava, Centar za slobodne izbore i demokratiju, Evropski pokret u Srbiji, Sandžački komitet za zaštitu ljudskih prava i sloboda, Centar za međunarodne i bezbednosne poslove, Anti-trafiking centar.\nEU: Nevladin sektor značajan za jačanje demokratije\nBEOGRAD, 29. januara 2008. (Beta) - Evropska unija je spremna da podrži angažovanje nevladinog sektora u Srbiji u jačanju demokratije i unapređenju životnog standarda, ocenio je danas član Evropskog ekonomskog i socijalnog saveta (EESC).\nKako se navodi u saopštenju delegacije Evropske komisije u Beogradu, finski član EESC Sepo Kalio (Seppo Kallio) kazao je da će srpske nevladine organizacije i socijalni partneri imati ključnu ulogu u jačanju demokratije i promovisanju boljeg životnog standarda.\n"Mi smo u potpunosti opredeljeni da podržimo njihova nastojanja", kazao je Kalio tokom posete Beogradu 28. i 29. januara.\nŠest članova radne grupe EESC u Beogradu se sastalo sa predstavnicima nevladinih organizacija i srpskim zvaničnima kako bi sastavili nacrt mišljenja o ulozi nevladinog sektora u odnosima između EU i Srbije.\nOni su se sastali između ostalog sa predstavnicima nekoliko nevladinih organizacija, članovima Ekonomsko-socijalnog saveta Srbije, sa ministrom za rad i socijalna pitanja Rasimom Ljajićem i direktorom Kancelarije vlade Srbije za evropske integracije Tanjom Miščević.\nStudijska grupa od 15 članova, od kojih je šest došlo u posetu Beogradu, započela rad u novembru 2007. godine da bi na zahtev Evropske komisije sastavila mišljenje o ulozi nevladinog sektora u odnosima Srbije i EU. Izvestilac je Kalio, a predsednik grupe je slovenački član EESC Cveto Stantić.\nPredsedavajući studijske grupe kazao je da "iako članovi EESC zastupaju različite interese - sindikate, poslodavce, nevladine organizacije - oni su svi udruženi u shvatanju da je evropska integracija najbolji put da se obezbede prosperitet i socijalna kohezija."\nEESC zastupa interese ekonomskih i društvenih grupa EU i osnovan je u skladu sa Rimskim ugovorom iz 1957. godine.


Crveno-bele dočekuju TENT u 6. kolu | OK Crvena Zvezda\nCrveno-bele dočekuju TENT u 6. kolu\nU 6. kolu Wiener Stadtische lige gost odbojkašicama Crvene zvezde biće ekipa TENT-a iz Obrenovca.\nCrveno-bele su odličnoj seriji koju žele da nastave i protiv “energetičarki”. Na poslednja četiri meča u svim takmičenjima izabranice Branka Kovačevića su ostvarile maksimalne pobede protiv rivala. U prvenstvu imaju tri vezana trijumfa protiv NIS Spartaka (3:2), Železničara (0:3) i Kraguja (3:0). Trenutno zauzimaju četvrto mesto na tabeli sa 10 bodova. Prošle nedelje su startovale trijumfom protiv Kalcit Kamnika (0:3) u Kupu CEV, a u utorak su slavile i u osmini finala Kupa Srbije protiv Jagodine (0:3).\nTENT je na početku sezone imao težak raspored. Posle serije od tri poraza od Dinama (3:1), Vizure (0:3) i NIS Spartaka (3:1), “energetičarke” su zabeležile drugu pobedu u prošlom kolu, protiv Železničara sa 3:0. Obrenovčanke se nalaze na 6. mestu na tabeli sa 6 osvojenih bodova. U utorak su odigrale i meč osmine finala Kupa Srbije u kome su u gostima savladale MD Zrenjanin sa 1:3.\n– TENT je dobra ekipa i uglavnom je teško igrati sa njima. Možda su imali na početku sezone malo lošiji start, ali to ne znači da su oni loša ekipa i da ne mogu da igraju dobro. Mi se uvek osvrćemo na svoju igru, da odigramo što je bolje moguće. Kao i uvek želimo pobedu i uradićemo sve što je u našoj moći da to i ostvarimo – izjavila je Mina Popović pred meč u Šumicama.\nNajveća pretnja po crveno-bele mogla bi da bude korektorka Jovana Jovičić koja je na poslednja tri meča bila među najboljim poenterima svoje ekipe, a veliku pažnju naše dame bi trebalo da posvete i tandemu primača, Jeleni Stanimirović i Nadi Mitrović.\nForma odbojkašica Crvene zvezde ide uzlaznom linijom i treba očekivati još bolje partije naših dama. Od povratka Adele Helić na parket stvari su polako počele da dolaze na svoje mesto. Za meč protiv TENT-a Branko Kovačević neće moći da računa jedino na Nikolinu Lukić koja je još uvek van stroja zbog povrede.\nUtakmica 6. kola između Crvene zvezde i TENT-a je na programu u petak 21. novembra od 18 časova u dvorani SC Šumice u Beogradu. Ulaznice za ovaj meč će se prodavati na ulazu u dvoranu po ceni od 200 dinara. Meč će suditi Predrag Balandžić i Svetlana Zotović.


RTS i RTV u naredne dve godine idu na budžet | Autonomija\nPomoćnik ministra kulture i informisanja Dragan Kolarević rekao je danas da će se\nRadio-televizija Srbije i Radio-televizija Vojvodine u naredne dve godine finansirati iz budžeta, dok će Novinska agencija Tanjug biti transformisana u Vladin Biro za kominikacije.\n„Ekonomski i medijski stručnjaci smatraju da će, ukoliko se javni servisi finansiraju iz budžeta, biti uticaja na njihovu uređivačku politiku. Nacrtom zakona o javnim medijskim servisima uvodi se mehanizam po kojem se novac prebacuje iz budžeta tako da niko na to ne može da utiče, tako da će medijski servisi u tom smislu biti nezavisni“, rekao je Kolarević.\nOn je rekao da će se posle dve godine odlučiti koji model finansiranja javnih servisa će biti uveden – da li pretplata ili naknada, kako je rekao: zavisno od prakse u Evropskoj uniji.\nKolarević je kazao da će Novinska agencija Tanjug ići u proces vlasničke transformacije i postati Vladin biro za komunikacije, po nemačkom modelu.\n„Taj deo agencije obavljaće poslove od neposrednog značaja za Vladu, prikupaljaće informacije i emitovati informacije koje su u interesu Vlade po svetu, na raznim jezicima“, rekao je Kolarević.\nPo njegovim rečima, nije isključena ni mogućnost socijalnog programa, pošto budu doneti medijski zakoni.\nGovoreći o lokalnim medijima, Kolarević je rekao da se uvodi projektni način finansiranja što znači da će opštine, Grad Beograd i ostale lokalne samouprave raspisivati konkurse za oblast informisanja.\n„Neće se finansirati komercijalni programi, već samo ono što je interes građana u Beogradu, Čačku, Lazarevcu… Ugovor može biti i na tri godine“, rekao je Kolarević.


Vi ste ovdje: Home Vijesti Bosna i Hercegovina Jačanje saradnje u oblasti turizma između zemalja regiona i Kine\nDatum kreiranja srijeda, 06 Decembar 2017 08:52\nDolazak kineskih turista u Bosnu i Hercegovinu u posljednjih pet godina se upetorostručio i u prošloj godini u BiH je boravilo oko 17.000 kineskih turista\n- izjavio je danas ministar vanjske trgovine i ekonomskih odnosa BiH Mirko Šarović.\nMinistar Šarović predsjedava Samitom na visokom nivou o saradnji u oblasti turizma između Kine i zemalja centralne i istočne Evrope koji se održava u Sarajevu.\n- BiH je na Samitu u Rigi prošle godine dobila organizaciju konferencije u oblasti turizma u okviru platforme 16 zemalja centralne i jugoistočne Evrope i Kine - podsjetio je Šarović dodajući da je tema konferencije unapređenje turizma između zemalja centralne i jugoistočne Evrope i Kine, te da će na kraju skupa biti usvojena zajednička izjava.\nŠarović je izrazio uvjerenje da će konferencije unaprijediti turističke ponude zemalja i osigurati dolazak više turista iz Kine.\n- BiH očekuje mnogo u tom smislu pogotovo što je BiH ispregovarala sporazum o ukidanju viza za građane Kine i obrnuto za građane BiH prilikom putovanja u Kinu. Svakako da je doprinos razvoju turizma i činjenica da je komunikacija sada efikasnija i brža imajući u vidu da ima više destinacija koje povezuju ovaj dio Evrope sa Kinom - naveo je Šarović.\nDodao je da se kineski turisti u BiH u prosjeku zadržavaju samo dva dana, te da je ovo ujedno pokušaj da se u saradnji sa drugim zemljama u regionu postigne da se njiihov boravak produži. Šarović je kazao da je neophodno brendirati određene turističke destinacije u BiH koje kineski turisti najviše posjećuju.\nNaglasio je i potrebu regionalnog pristupa turističkih ponuda kineskim turistima, te izrazio uvjerenje da će konferencija dati dobre rezultate i biti podsticaj razvoju turizma između Kine, BiH i regiona.\nZamjenik ministra kineske nacionalne turističke administracije Du Jiang je izrazio zadovoljstvo što je u posjeti Sarajevu i prisustvuje četvrtoj konferenciji za turističku saradnju između Kine i zemalja centralne i jugoistočne Evrope.\n-Saradnja u oblasti turizma između Kine i zemalja centralne i jugoistočne Evrope godinama bilježi rast i dosad su ostvareni zadivljujući rezultati. Broj turista između Kine i zemalja centralne i jugoistočne Evrope koji idu u jednom ili drugom smjeru povećao se sa 500.000 u 2011. godini na 1.250.000 u 2016. godini. Zabilježili smo takav dobar rezultat intenzivirajući saradnju u okviru platforme odnosno mehanizma saradnje Kine i zemalja centralne i jugoistočne Evrope „16 plus jedan“. Lično sam uvjeren u ogromnu perspektivu i budućnost saradnje u oblasti turizma u okviru „16 plus jedan“ kao i u uspjeh današnje konferencije - naglasio je Du Jiang.\nPredsjedavajući Vijeća ministara BiH Denis Zvizdić kazao je da BiH puno očekuje od mehanizma saradnje „16 plus jedan“, te da je današnja konferencija samo jedan od segmenata saradnje BiH sa Kinom i zemljama centralne i jugoistočne Evrope.\n- Saradnja u turizmu je izuzetno značajna jer turizam postaje sve značajnija i važnija privredna grana koja se razvija izuzetnom dinamikom. Uzimajući u obzir porast turizma u posljednje tri godine, BiH se nalazi među 20 zemalja svijeta po najvećem broju turističkih posjeta i to je nešto što raduje, ali možda i ne iznenađuje s obzirom na prirodne ljepote i izuzetno kulturno-istorijsko nasljeđe, našu tradiciju i brojne zanimljivosti sa kojima se turisti mogu upoznati u BiH - istakao je Zvizdić.\nNajavio je da će ovih dana biti potpisan sporazum o bezviznom režimu koji će, kako je naglasio, sasvim sigurno povećati broj turista koji iz godine u godinu raste dvostruko iz Kine u BiH, te dodao da će biti pokrenuta inicijativu o direktnoj avioliniji koja bi povezala Peking sa Beogradom i sa Sarajevom.\n- Sa Kinom očekujemo saradnju i u drugim oblastima, posebno u oblasti energetike. Zbog toga će u Budimpešti biti potpisan jedan ugovor o izgradnji Bloka 7 TE u Tuzli, ali brojnih drugih projekata, kao što su autoputevi u Republici Srpskoj, novi energetski projekti, zatim forum za IT tehnologije koji će biti održan iduće godine u BiH i drugo - kazao je Zvizdić.


Sve lekcije>\tGlavne karakteristike upravljanja invest ...>\nGlavne karakteristike upravljanja investicijama\nInvestiranje je specifičan proces, pojava u poslovanju. Ovaj termin iako opšte prisutan, odnosi se na odricanje zarad mogućnosti ostvarenja nekog boljitka u budućnosti. Ipak, investiranje o kome govorimo ima nekoliko specifičnosti koje ga čine zanimljivim u odnosu na druge vrste ulaganja. Ako upravljanje investicijama razumemo kao rezultat pokušaja preduzeća da ulaganjem i/ili menjanjem poslovanja ostvari ekonomsku dobit ili unapredi poslovanje, kao njegove glavne karakteristike možemo izdvojiti:\nProces investiranja je permanentan proces – investiciono ulaganje, dakle, nije ad hoc prirode. To je konstantan proces neophodan za uspešno poslovanje. Ono obezbeđuje reprodukciju preduzeća i predstavlja uslov njegovog opstanka. Uz pomoć investicije, preduzeće raste i razvoja se, jednom rečju postiže održivost u konkurentskim uslovima.\nPo svojoj svrsi investicije mogu biti različite:\nobnavljajuće investicije – usmerene na održavanje postojećeg poslovanja,\ninvesticije u racionalizaciju programa,\ninvesticije u proširenje obima rada,\ninvesticije u izmenu strukture delatnosti,\ninvesticije u cilju povećanja konkurentnosti – razvijanje novih područja rada.\nDruga važna karakteristika upravljanja investicijama je da je uvek u pitanju neki proces razmene. U ovom procesu nudi se nešto izvesno za eventualne mogućnosti (nade) koje se mogu ostvariti za neki protok vremena. Ovo nas dovodi do treće važne karakteristike upravljanja investicionim projektima, a ona se tiče protoka vremena.\nInvesticiono ulaganje uvek ima determinantu vremena kao preduslov jer je u pitanju satisfakcija čije zadovoljenje je očekivano u budućnosti. Vreme je jedna od glavnih determinanti pri donošenju investicione odluke i takođe može određivati tip investicija o kojima govorimo. Tako imamo dugoročne, srednjeročne i kratkoročne investicije.\nOvo nas dovodi do četvrte važne karakteristike investiranja koja se tiče postojanja određenog „očekivanja”. Očekivanje govori o tome da rezultati nisu zagarantovani i da nema sigurnog dobitka, već da je potencijal pozivnog ishoda razlog investiranja. Ova očekivanja čine osnovne faktore koji uvezuju postojeće stanje sa eventualnim stanjem u budućnosti što sa sobom nosi perspektivu posmatranja investicije kao faktora egzistencije preduzeća.\nDa bismo u potpunosti razumeli pojam investicija, njegovu prirodu i značaj koji ima na preduzeće, važno je da vidimo u kojim i kakvim pojavnim oblicima se sve može javiti. Poslovanje preduzeća se u najvećoj meri bazira na investicijama i uključuje redovne analize, proračune i planove za unapređenje rasta preduzeća. Planiranje investicija u tom smislu važan je apsekt razvoja preduzeća i osnovna pretpostavka planiranja. Investiranje po svojoj prirodi ne obuhvata samo ulaganja u objekte, opremu, uređaje i mehanizaciju, već investicije mogu biti i ulaganja školovanje kadrova, akreditovanje programa, unapređenje marketing plana i PR-a, razvoj kanala prodaje i promocije i jačanje konkurentske pozicije, gde se efekti ovih ulaganja ostvaruju u dužem vremenskom periodu.\nS obzirom da su vremenski faktor i mogućnost ostvarenja efekata u dužem periodu vremena bitni elementi u definisanju investicija, postavlja se pitanje kako uspostaviti jasnu granicu između tekućih izdataka i investicionog ulaganja.\nInvesticije najpre možemo posmatrati u smislu razlike koja postoji na makro i mikro planu.\nInvesticije i makro nivo\nU makroekonomiji investicije predstavljaju deo bruto društvenog proizvoda, ali se pod investicijama podrazumevaju samo nefinancijske investicije. Investicije inače predstavljaju i najpromenjiviji deo BDP-a.\nInvesticije i mikro nivo\nPodručja investiranja na mikroekonomkom nivou mogu se odnositi na obnovu ili nabavku sredstava za rad; trgovanje znanjima, veštinama i informacijama; kupovinu znanja; poboljšanje uslova rada i generalno poboljšanje organizacije rada.\nOsim generalnog, marko i mirkot plana investicije se mogu javljati u različitim vidovima, u zavisnosti od razumevanja i klasifikacija. Tako imamo sledeće podele prema sledecim kriterijima:\nprema vremenskom planu,\nprivredne i neprivredne,\nprema nameni investicija,\nprema izvorima obezbeđivanja sredstava,\nprema strukturi ulaganja.\nPrema vremenskom planu\nAko investicije posmatramo prema vremenskoj projekciji njihove realizacije ili očekivanog efekta, možemo uočiti da postoje sledeće moguće vrste:\nDugoročni plan investicija – odnosi se na period od pet do deset godina i po svojoj prirodiji je izrazito generalan i ambiciozan. On je, dakle, nužno širi i odnosi se na velike strateške ciljeve za čiju realizaciju je potrebno mnogo više vremena.\nSrednjeročni plan investicija se odnosi na investicije od dve do četiri godine i predstavlja skromniju verziju plana investiranja. Ovo su konkretniji i manje zahtevni poduhvati investiranja.\nGodišnji plan investicija se odnosi na finansijsku ili kalendarsku godinu, u zavisnosti od politike organizacije i načina poslovanja. On je konkretan i podrazumeva aktivnosti investiranja za aktuelnu godinu, planira se unapred.\nPrivredne i neekonomske investicije\nPo prirodi, investicije mogu imati karakter privrednih i neekonomskih investicija. Privredne investicije obuhvataju sva ulaganja za povećanje osnovnih kapitala i to samo u okviru privrednih delatnosti, dakle u industriji, saobraćaju, građevini itd. Neekonomske investicije više se odnose na ulaganja u društvene delatnosti, kao što su ulaganja u prosvetu, kulturu, zdravstvo itd.\nPrema strukturi ulaganja\nPrema ovom kriterijumu pravimo distinkciju između različitih vidova investiranja u odnosu na to za kakvu strukturalnu namenu su investicije planirane. Osnovne vrste strukturalnih investicijama razlikujemo sledeće vrste:\ninvesticije za nabavku prevoznih sredstava i generalno unapređenje transportnih usluga, saobraćaja i logistike,\ninvesticije za unapređenje organizacije i načina rada i proizvodnje unutar same organizacije,\ninvesticije za unapređenje i usavršavanje kadrova,\ninvestiranje u razvijanje novih aktivnosti.\nKlasifikacija investicija prema nameni odnosi se na upotrebnu vrednost investicije, to jest, za šta će ona biti korišćena. Prema ovoj podeli, razlikujemo:\ninvesticije za proširenje postojećih kapaciteta,\ninvesticije za modernizaciju,\nPrema načinu obezbeđenja sredstava razlikujemo investicije koje se finansiraju:\niz sopstvenih sredstava izdvajanjem iz dobiti,\nkorišćenjem kredita od domaćih i stranih banaka,\nudruživanjem sredstava, odnosno zajedničkim ulaganjem.\nGlavne karakteristike upravljanja investicijama 1\nGlavne karakteristike upravljanja investicijama 2\nGlavne karakteristike upravljanja investicijama 3


Dragan Nikolić: Tražio sam još 20 miliona za pozorište - juGmedia\nVRANJE – Narodni poslanik Dragan Nikolić (SNS) održao je danas konferenciju za novinare povodom godišnjice Vlade.Govoreći o radu parlamenta, Vladi ali i sopstvenom radu Nikolić je naveo da je zatražio od resornom ministarstva još 20 miliona dinara za završetak radova na izgradnji pozorišta Bora Stanković u Vranju.\n„Ja sam za pozorište obezbedio 25 miliona dinara, kad kažem ja stvarno mislim da sam ja uradio,i sada sam takođe tražio od ministra Vujovića da pomogne završetak izgradnje, dao sam amandman da nam se iz budžetskih rezervi izdvoji još 20 miliona. Imam usmeno obećanje od gospodina Vujovića da će se to u toku ove godine desiti.\nUkoliko se to do juna meseca ne bude desilo, Nikolić je rekao da će direktno kontaktirati sa predsednikom Vlade i kazati mu šta je dogovoreno.\n„Meni je jako stalo da pozorište ponovo ima svoje gledaoce, pošto građani Vranja imaju tradiciju odlaska u pozorište, ovo je grad koji voli kulturu“, rekao je Nikolić na konferenciji za novinare.\nRezimirajući rad u Skupštini, on je rekao da puno toga radi za Vranje, održao je 40 govora, nekoliko njegovih amandmana je usvojeno, a sa druge strane do sada je u svojoj poslaničkoj kancelariji razgovarao sa 350 građana koji su od njega zatražili neku vrstu pomoći.


Manji akcionari Vode Vrnjci optužuju vlasnika : Nadlanu.com\nManji akcionari Vode Vrnjci optužuju vlasnika\nObjavljeno 30. juna 2012. / 14:56:00\nVRNJAČKA BANJA, 30. juna 2012. (Beta) - Manji akcionari i inostrani investitori "Vode Vrnjci" optužili su većinskog vlasnika i Upravni odbor kompanije da su odbili da održe godišnju skupštinu akcionara po dnevnom redu koji je utvrdio sud, jer su želeli da izbegnu utvrdjivanje odgovornosti za ilegalno poslovanje.\n"Upravni odbor jednostavno je odbio da izvrši pravosnažnu odluku suda, očigledno ne želeći da se suoči sa posledicama svojih aktivnosti", izjavila je agenciji Beta zastupnik stranog investitora ZAAB Grup (Group) Marija Tasić.\nSporna skupština, koja nije održana po dnevnom redu koji je utvrdio nadležni Privredni sud u Kraljevu, nego po dnevnom redu koji je izabrao većinski akcionar, firma Ekstra-PET, okončana je u petak uveče.\nPrema sudskom rešenju u koje je Beta imala uvid, kompaniji "Voda Vrnjci" je bilo sudski naloženo da u dnevni red skupštine akcionara uvrsti i tačke u kojima bi se odlučivalo o pokretanju postupaka za utvrdjivanje odgovornosti većinskog akcionara zbog umanjivanja imovine preduzeća u korist tog istog većinskog akcionara i sa njim povezanih lica.\n"Grupacija ZAAB ulaže u više od 20 zemalja sveta, ali se još nije suočila sa ovakvim izigravanjem jedne sudske odluke", rekla je Tasić i dodala da "odgovorni mogu da očekuju krivične prijave i druge mere".\nPredstavnici Ekstra-PET-a i uprave "Vode Vrnjci" nisu bili dostupni za razgovor.\nU Osnovnom sudu u Kraljevu je za ponedeljak zakazano saslušanje direktora Vrnjaca Radovana Simovića, nezavisno od dogadjaja na skupštini akcionara, zbog sumnje da je zloupotrebio ovlašćenja u privredi, saznaje Beta u sudskim izvorima.


VUČIĆ: Apelujem na Srbe, nemojte dozvoliti nemire u Banjaluci | Ekspres.net\n“Srpske obaveštajne službe imaju informacije da je moguće da dođe do nemira tokom najavljenih protesta u subotu u Republici Srpskoj”, izjavio je premijer Srbije\nBEOGRAD, 11. maja – Premijer Srbije Aleksandar Vučić saopštio je da se u ovom trenutku vode pregovori sa 49 značajnih investitora i da će, ako se oni uspešno završe, to značiti novih 27.000 do 28.000 radnih mesta u Srbiji.\n“Verujemo da ćemo uspeti da napravimo dobre rezultate, to znači novih 27.000 do 28.000 zaposlenih i trudimo se da ona budu otvarana u siromašnijim i različitim delovima Srbije”, rekao je Vučić na konferenciji za novinare u Beogradu. On je najavio i da će do kraja godine biti uloženo pet milijardi dinara u obnovu 500 objekata i da je reč o bolnicama, školama, domovima zdravlja. Vučić je rekao da želi da obiđe sve te objekte.\nPremijer je rekao i da su nemačka Komercijalna banka i Rajfajzen banka preporučile kupovinu srpskih obveznica, što, kako je naveo, znači da je Srbija prevazišla Poljsku, Mađarsku i Hrvatsku u onome što radi u kontroli javnih finansija.\n“To bi značilo da će neke od tih zemalja izgubiti milijarde u evropskim fondovima, i s druge strane, preporuka za kupovinu srpskih obveznica znači poverenje u srpski finansijski sistem”, rekao je Vučić. Dodao je i da će posle mnogo godina uskoro moći da saopšti veoma dobru vest za Srbiju, a to je potvrda da se povećava kreditni rejting Srbije i ta će vest biti potvrđena od svih važnih svetskih kreditnih agencija.\n“To će biti velika vest za građane Srbije”, poručio je srpski premijer.\nMožda bude ministar manje, još se ne zna ko će u vladu\nVučić je izjavio i da će razgovore o novoj vladi započeti kada završi plan i program svog budućeg kabineta, za šta mu, kaže, treba još 10-tak dana, ali je napomenuo da će vlada možda imati jedno ministarstvo manje. “Verujem da ćemo ministarstava imati jednak broj, možda jednog ministra manje. Radimo na zakonu o vladi i o ministarstvima, ali pre toga ćemo da uradimo plan i program”, rekao je Vučić novinarima, na pitanje o budućem sastavu vlade, te da li će u njoj biti mesta možda i za LSV i LDP.\nOn je najavio da bi moglo da dođe do promena u nadležnostima dva ministarstva. Premijer je potvrdio da se i danas video sa predsednikom Tomislavom Nikolićem, ali da nisu uopšte razgovarali o predstojećim konsultacijama po pitanju mandatara i formiranja vlade:\n“To je tehničko pitanje, ali je važno da čuje kako koje stranke vide budućnost Srbije. Mi smo razgovarali o životnim pitanjima u Srbiji, mojoj poseti Kazahstanu, poseti Medvedeva Srbiji, Nikolića Rusiji sledeće godine…”, rekao je Vučić. On je dodao da je bilo reči i o tome šta treba uraditi sa preduzećima koje koriste gas kao osnovnu sirovinu, o situaciji u vojsci, jačanju namenske industrije, odnosno “o svemu što spada u naše ustavne nadležnosti”.\nVučić je rekao da više i ne čita šta se sve piše po novinama i da se samo pita kako su mediji do svega toga došli, kada on o sastavu vlade nije razgovarao ni sa najbližim saradnicima.\n“Toliko sam gluposti pročitao prethodnih dana, samo se pitam kako su ljudi došli do toga, jer se ja o tome ni sa kim nisam konsultovao, a prvo ću valjda mojim saradnicima da kažem”, rekao je Vučić. Dodao je da sa saradnicima trenutno priča samo o programu i planu i to svaki dan, a da će razgovori o vladi uslediti kada to završi. Na tome sa saradnicima, kako ističe, radi temeljno i ozbljno i treba im još 10-tak dana da to završe. “Držim se plana i programa ko pijan plota”, rekao je Vučić i dodao da će pobediti “i kamen i te koji pomažu da kamen guraju dole” i da će ih pobediti rezultatima i boljem životu građana.\nU Banjaluci može doći do nemira\nSrpske obaveštajne službe imaju informacije da je moguće da dođe do nemira tokom najavljenih protesta u subotu u Republici Srpskoj, pa je srpski premijer uputio apel građanima, ali pre svega političkim akterima u Srpskoj da sačuvaju mir i klone se bilo kakvih sukoba.\n“Mir i stabilnost su uslovi bez kojih Srbija ne može napred. Zato sam razgovarao sa Miloradom Dodikom, Mladenom Ivanićem i Mladenom Bosićem izrazio zabrinutost zbog tih informacija”, rekao je Vučić. Bilo bi opasno da politički protesti u Banjaluci prerastu u nešto drugo, što mogu da izazovu grupe na koje državne strukture nemaju uticaj, rekao je Vučić na vanrednoj konferenciji za medije u Vladi Srbije. On je istakao i da informacije o mogućim neredima “nisu dramatične, ali jesu upozoravajuće”. Kako je rekao, informacije su stigle iz srpskih obaveštajnih službi i ukazuju na mogućnost da dođe do većeg kršenja reda i mira i ugrožavanja bezbednosti ljudi u Republici Srpskoj. I opozicija i vlast su najavili mitinge u Banjaluci za 14. maj.\n“Sučeljavanje i sudar srpskih barjaka moramo da izbegnemo po svaku cenu, ne smemo da dozvolimo da se prolije bilo čija krv”, ukazao je Vučić. Kako je rekao, podvukao apele Dodik, Ivanić i Bosić “dobro razumeju”. “Samo ih molimo da se sačuva mir u Republici Srpskoj, jer nam ne treba bilo kakav srpsko-srpski sukob. Jedna tuča, posle toga niko ne može ništa da sačuva”, rekao je Vučić. “Budućnost i opstanak Republike Srpske bi bili dovedeni u pitanje bilo kakvim sukobima ili fizičkim obračunima, a Srbija bi bila dovedena u nezavidan položaj”, rekao je Vučić novinarima.\n“Molim sve predstavnike političkog života u RS da sa punom odgovornoshu sagledaju buducćnost RS, da dobro razumeju da bilo kakvim nemirima i fizickim obracunima i sukobima bi bio doveden u pitanje opstanak RS, ali bi i Srbija bila dovedena u tešku situaciju”, rekao je premijer.\nOn je rekao da je juče obavio razgovore sa predsednikom RS i clanom Predsedništva BiH Mladenom Ivanićem, i sa Bosićem Mladenom, a u skladu sa Dejtonskim mirovnim sporazumom, sa cinjenicom da Srbija želi punu stabilnost BIH i u RS, te izrazio zabrinutost Srbije zbog informacija do kojih su nasi obaveštajni krugovi dosli, da je moguće da dođe do nemira u Banjaluci. “Da ne dođe do nemira, da svi putevi budu dobro obezbeđeni. Ne znam kako će se sačuvati mir tamo gde se nađu dve grupe autobusa, ali molim sve da sa punom odgovornošću sagledaju budućnost Republike Srpske”, rekao je Vučić.\n“Zamolio sam ih samo da u subotu sve prođe u miru, da ne doiđe ni do kakvih sukoba”, rekao je Vučić.\nOn je objasnio da je to njegova molba, iako znam da niko od organizatora protesta, ni u vlasti, ni u opoziciji, nema nameru da se to desi: “Ali, moraju da povedu računa o različitim grupama na koje nemaju uticaja”, upozorio je. On je rekao da bi se i Srbija našla u teškoj poziciju u slučaju nemira u RS, u trenutku kada ekonomski oporavak ide mnogo brže i bolje od onoga što smo se nadali i od onoga što su rekli MMF i Svetska banka. “Vlada je uvrena da će građani RS na najbolji način razumeti ovu naš u molbu i da će u skladu sa tim umeti da sačuvaju buducnost RS, BiH i Srbije”.\nJanković nije prisluškivan\nVučić tvrdi i da apsolutno nije tačno da je ombudsman Saša Janković prisluškivan.\n“Tvrdim da nije”, rekao je premijer novinarima. Premijer je rekao da će, ako neko slučajno pokaže dokaze da je prisluškivan razgovor Jankovića i šefa gradske policije Veselina Milića, kompletne bezbednosne strukture će biti smenjene. Ali, ne može biti dokaz “čuje se šum”, skrenuo je pažnju Vučić i dodao da tako građani misle kad se čuje šum da ih neko “sluša”..On je primetio da je od Jankovića čuo i razne pametne stvari, ali da za ovo očekuje izvinjenje. Prema njegovim rečima, poraz na izborima je uvek motiv za mnoge aktere političke i javne scene da pomeraju fokus na druge, izmišljene teme.\nProblem s pasošima i mogućnost za putovanja građana Srbije sa Kosova i Metohije bez viza uskoro biti rešen, najavljuje Vučić i dodaje da država rešava taj problem i istakao da će biti rešen u skladu sa interesima našeg naroda. “Ni sada ne mogu da putuju sa tim koje izdaje Evropska unija Kosovu, jer će njih biti tek za tri, četiri meseca. Mi ćemo pre toga rešiti problem našim građanima”, kaže Vučić.\nStiže nam “erbas”\nOn je ponosan na dolazak novog aviona koji će saobraćati između Beograda i Njujorka, navodeći da je to velika stvar za Srbiju i simbol našeg uspeha.\n“To ne možete da dobijete ako niste politički stabilni, sigurni, ekonomski snažni, to je velika stvar za našu zemlju”, rekao je Vučić na konferenciji za novinare, najavljući da će za nekoliko dana poleteti i komercijalni let za Sankt Peterburg.\nDodao je da će avion sleteti u Beograd oko četiri-pet popodne. Premijer je primetio da mediji nisu primetili kako je u toku izborne tišine jedan sajt posvećen avijatici, kako je rekao Avijatika, objavio kako je sve laž oko aviona za Njujork, da je lagao i premijer i vlast.\n“Ni toga se niste setili. Mnogi od medija su upućivali na taj sajt, gde bi mogla da se pročita ta laž. To je prvi širokotrupni avion koji će naša kompanija da koristi i ja sam ponosan”, rekao je Vučić, dodajući da takvo ponašanje pokazuje svu našu prirodu.\n“Ja sam danas počeo umesto sa najboljim vestima, sa molbom da se ne naruši stabilnost, a pogledajte po pitanjima, sve se ticalo ne naročito važnih, a crnih tema, zato što smo takvi” ,rekao je Vučić.\nTags Aleksandar Vučićinvestitorimestaradnarepublikasrbijasrpskavlada\nVučić: Ponosan sam i dirnut rezultatima izbora VUČIĆ O BREGZITU: Nastavljamo reforme i evropski put ANALIZA, JOKSIMOVIĆ: Kako je Bajden izabrao Beograd i Prištinu za ključne partnere SAD INTERVJU, EDI RAMA: Od naših susreta svi su na dobitku


Svet Autor:Ksenija Prodanović15. mar. 202111:30\nFoto: Filip Krainčanić/Nova.rs, EPA EFE/BORIS PEJOVIC\nPosle izbora u Nikšiću, kristalisale su se tri stvari - Zdravko Krivokapić je popularniji nego ikad, Milo Đukanović je uprkos "pobedi" po broju glasova izgubio u svom rodnom gradu i uprkos snažnoj kampanji predsednika Srbije Aleksandra Vučića, njegov saveznik Demokratski front ipak mora u koaliciju.\nVujović (CeMi): Krivokapić najveći pobednik izbora u Nikšiću\nLokalni izbori u Nikšiću završeni su pobedom Demokratske partije socijalista Mila Đukanovića koja je zajedno sa Socijaldemokratama ušla u koaliciju i osvojila najviše glasova, oko 40,5 odsto. Ali, i pored 18 mandata, koalicija „Evropski tim za Nikšić“ teško da će uspeti da formira vladu u ovom gradu. Sa druge strane, koalicija oko Demokrata i Demokratskog fronta ima većinu potrebnu za formiranje lokalne vlasti a spremni su i da u svoju koaliciju uključe i stranku Dritana Abazovića Crno na bijelo.\nČelnici koalicija “Za budućnost Nikšiča i “Mir je naša nacija” proglasili su sinoć izbornu pobedu u Nikšiću, najavivši kraj dvodecenijske vlasti DPS Mila Đukanovića u njegovom rodnom gradu. Pristalice koalicija okupljenih oko Demokratskog fronta i Demokrata proslavili su pobedu na ulicama, uz masovno kršenje epidemioloških mera.\nPoredeći apsolutne brojke, vidi se da je koalicija “Evropski tim za Nikšić” koju su činili Demokratska partija socijalista, Socijaldemokrate, Liberalna partija i Patriotsko-komitski savez osvojila skoro 300 glasova manje nego na parlamentarnim izborima u avgustu 2020. godine, prenose Vijesti.\nNeznatno je porasla koalicija “Crno na bijelo” – sa 1.992 glasa na 2.138, dok najviše razloga za zadovoljstvo imaju u koaliciji “Mir je naša nacija” sa skoro 4.200 glasova više nego pre pola godine.\nIzbori u crticama\nOsvojenih mandata do 23 sata: DPS – 18, DF – 11, Demokrate (“Mir je naša nacija”) – 10, “Crno na bijelo” – 1, Daka Davidović – 1, SDP – ispod cenzusa.\nKoalicija “Za budućnost Nikšića”, čiji je nosilac Marko Kovačević (DF), proglasila je pobedu nakon 21 sat i najavila mogućnost postizborne koalicije sa listom “Mir je naša nacija“ koju predvodi Momo Koprivica (Demokrate) a u razgovoru za Nova.rs nisu isključili ni širu koaliciju sa Abazovićevom strankom.\n“Mi smo otvoreno za što širu koaliciju na lokalnom nivou da bi vlast bila čvrsta”, rekao je Kovačević za Nova.rs.\n„Cilj je ispunjen – DPS pao sa vlasti“\n“Cilj je ispunjen – DPS je pao s vlasti, SDP je nestao sa političke scene. Mislim da je sa DPS-om generalno završeno, da je ovo početak njegovog pada u ostalim lokalnim samoupravama”, istakao je Abazović posle izbora u Nikšiću.\nŠef Izbornog štaba koalicije “Za budućnost Nikšića” Andrija Mandić rekao je da je ovo njihova velika pobeda i da je Đukanović poražen nakon dvadeset godina vlasti.\n“To je velika pobeda koja nadrasta sva očekivanja koja je imao DPS i ljudi iz organizovanog kriminala, jer su verovali da će pobediti. Možemo sa listom premijera Zdravka Krivokapića i predsednika Skupštine Alekse Bečića da formiramo lokalnu vlast”, rekao je Mandić.\nMomo Koprivica je čestitao pobedu i oslobođenje Nikšića, ocenivši da je ovo „pobeda na kvadrat, pobeda svih građana Nikšića, građanskih, progresivnih snaga“ i obećao da će Nikšić biti slobodan grad.\nNosilac liste “Evropski tim za Nikšić” Sanja Damjanović izjavila je da se nada da će “realizovati koaliciju”.\nOna je istakla da će joj biti žao ukoliko lista ne realizuje svoj program. “Ostvarili smo ubedljivu pobedu osvojili smo preko 40 odsto, pokazali smo dominantnost, jer je evropski put jedini put razvoja i prosperiteta. Ovo nije dovoljno da sami formiramo vlast. U svakom normalnom društvu bi našli partnera i uspeli da sprovedemo naš superiorni program, nadam se da ćemo realizovati koaliciju”, rekla je Damjanović.\nKoalicija oko DF-a važi za blisku srpskom predsedniku Aleksandru Vučiću, dok je koaliciju oko Demokrata podržao premijer Zdravko Krivokapić i indirektno episkop Srpske pravoslavne crkve Joanikije. Analitičari ocenjuju da je upravo tolika – (u procentima je koalicija oko Demokrata oko devet odsto dobila više nego na parlamentarnim izborima) realna snaga premijera Krivokapića i SPC u Crnoj Gori.\nPredsednik Srbije Aleksandar Vučić, neformalni vođa liste „Za budućnost Nikšića“, izgubio je sinoć izbore u tom gradu. Obrazac koji je konstantno prisutan sedam godina na izborima u Srbiji, nije se pokazao uspešnim u Crnoj Gori u meri koliko se to očekivalo – nisu bili dovoljni ni momci u džipovima koji zavode red na biračkim mestima, a ni medijska kampanja koja je ove izbore pretvorila u najveće pitanje u regionu.\nKrivokapić je na parlamentarnim izborima bio nosilac liste oko DF-a ali se u međuvremenu od njih distancirao i približio Demokratama i URA Dritana Abazovića.\nKrivokapić pobednik izbora\nKomentarišući rezultate lokalnih izbora u Nikšiću, analitičar Centra za monitoring i istraživanje (CeMi) Zlatko Vujović za Nova.rs kaže da je najveći pobednik premijer Zdravko Krivokapić, uprkos tome što nije učestvovao u kampanji.\nPrema njegovim rečima, lista Demokratskog fronta nema preteranog razloga za slavlje, jer im je podrška, kako navodi, značajno opala u odnosu na parlamentarne izbore održane prošlog leta.\n“Možemo da kažemo da je gubitnik ovih izbora lista Demokratskog fronta, koja je izgubila oko 10 odsto glasova, iako ih je podržavao predsednik Srbije Aleksandar Vučić”, smatra Vujović.\nIzbori u Nikšiću daleko prevazilaze lokalni značaj jer su prvi od 30. avgusta, kada je na parlamentarnim izborima Demokratska partija socijalista Mila Đukanovića posle 30 godina izgubila vlast. Održani su u senci tenzija i optužbi za direktno mešanje Srbije i pružanje podrške DF-u.\nAleksandar VučićCrna GoraDPSizboriMilo ĐukanovićNikšićZdravko Krivokapić


VW potopio nemačke, ali ostale evropske akcije u rastu | Kamatica\nPočetna > vest > VW potopio nemačke, ali ostale evropske akcije u rastu\nVW potopio nemačke, ali ostale evropske akcije u rastu\nTekst objavljen: 05.11.2015 11:55\nSunovrat vrednosti Volkswagen-ovih (VW) akcija od skoro 10,0 odsto, kao posledica širenja skandala sa lažiranjem podataka o emisiji štetnih gasova i na VW-ove benzince, oborio je danas akcije na Frankfurtskoj berzi, uprkos izgledima za uvođenje dodatnih monetarnih podsticaja u evrozoni.\nFrankfurtski indeks DAX je završio trgovanje u padu od 0,97 odsto, na 10.845,24 poena, dok je pariski KAK 40 porastao 0,25 odsto na 4.948,29 poena, a londonski FTSE 100 za 0,46 odsto na 6.412,88 poena, prenosi agencija Frans pres.\nTim problemom je, prema tvrdnjama nemačkih zvaničnika, pogođeno skoro 100.000 VW-ovih benzinaca, što će, kako ocenjuje Frans pres, naneti novu glavobolju toj kompaniji, koja je nedavno priznala da je u 11 miliona automobila širom sveta instalirala softver za manipulacije vrednostima izduvnih gasova.\n"Tržišta su bila pod entuzijazmom zbog još jednog nagoveštaja dodatnih podsticajnih mera od strane predsednika Evropske centralne banke (ECB) Marija Dragija", izjavio je analitičar kompanije CMC Markets, Džasper Louler.\nNaznake o uvođenju dodatnih podsticaja u evrozoni, međutim, nisu pomogle podizanju vrednosti evra, koji je pao na 1,0860 dolara sa 1,0959 dolara koliko je sinoć vredeo u Njujorku.\nAkcije na američkim berzama su, međutim, registrovale pad vrednosti, pa je industrijski indeks Dau Džons oslabio 0,25 odsto 5.132,30 poena, širi S||P 500 za 0,40 odsto na 2.101 poen, a tehnološki Nasdak za 0,2 odsto na 5.132,30 poena, navodi francuska agencija.\nSnažan oporavak poslovanja posle pandemije\nDunav osiguranje ponovo oborilo indekse\nRast poslovanja Metalca u prvom kvartalu uprkos ratu u Ukrajini\nevro frankfurtska berza evropska berza američka berza evropske akcije Volkswagen


Showing results for tags 'italy'. - MeridianBet :: Forum Crna Gora!\nsneža objavio je tema u Italija\nItalija i Vels odigraće od 18 sati na rimskom Olimpiku utakmicu trećeg kola grupe A na Evropskom prvenstvu. Obije ekipe uoči posljednjeg kola obezbijedile su plasman u nokaut fazu, a današnji duel odlučiće osvajača grupe. Manćinijeva ekipa nalazi se u seriji od čak 29 utakmica bez poraza, a slavili su u prethodnih deset mečeva i to bez primljenog gola. Vels je izborio plasman u nokaut fazu što je bio i prevashodni cilj ”zmajeva” uoči početka prvenstva. Vjerujem da će Italija nastaviti sa dobrim igrama i da će doći do sigurne pobjede, pa vam savjetujem da odigrate 1&3+ sa sjajnom kvotom u Meridianu – 2.73! Ukoliko vam igra na golove više odgovara, predlažemo 2-3 gola sa kvotom 1.97!\nItalija i Švajcarska sastaće se večearas od 21 sat u Rimu, u meču drugog kola grupe A Evropskog prvenstva. Italija se nalazi u najboljoj formi u novijoj istoriji, pa su tako izabranici Roberta Manćinija bez poraza na čak 32 utakmice! Uz to, vezali su devet pobjeda uz nevjerovatnu gol raziliku – 30:0! Švajcarci bi mogli biti ”nagazna mina”, pošto se i oni nalaze u dosta dobroj formi i bez poraza su u prethodnih 10 susreta. Iako je Švajcarcima ovaj duel ključan za plasman u narednu fazu, vjerujemo kako će Italijani još jednom pokazati svoju snagu. Ako želite igru na golove, najbolji izbor je 0-2 gola sa kvotom 1.65!


Kalendar 21/10/2011 Srbija Sport\nPočetna Strana Kalendar / Arhiva 21/10/2011\nTenis Janko Tipsarević (SRB) Viktor Troicki (SRB)\nJanko i Viktor u polufinalu Moskve\nSrpski teniser Viktor Troicki velikom borbom i preokretom u trećem setu pobedio je Amerikanca Aleksa Bogomolova rezultatom 2:1, po setovima 7:6(6), 6:7(1), 7:6(1), čime se plasirao u polufinale turnira u Moskvi.\nObradović: Ne treba mi Kevin Garnet!\nTrener košarkaša atinskog Panatinaikosa Željko Obradović odbio je da angažuje NBA zvezdu i člana Boston Seltiksa Kevina Garneta, prenose grčki mediji!\nStanojević očekuje bodove, a Robi golove\nU mečevima 9. kola Superlige Srbije koje su na programu u subotu, lider i aktuelni šampion Partizan gostuje Javoru u Ivanjici, Crvena zvezda dočekuje Novi Pazar, Vojvodina čeka Hajduka, dok Rad gostuje Spartaku.\nAntidoping agencija probudila Novaka\n“Doping kontrola u osam ujutru. Sjajan početak dana”, poručio je Novak Đoković preko svog "Tviter" profila.\nSavanović: Nisu mi smetale uvrede sa tribina! (video)\nKošarkaši Efesa savladali su Partizan na gostujućem parketu sa 84:73 na startu Evrolige, a jedni od najzaslužnijih za pobedu turske ekipe bili su naš košarkaš Duško Savanović i NBA pojačanje Saša Vujačić.\nJanko i Viktor osumnjičeni za nameštanje\nSrpski teniseri Janko Tipsarević i Viktor Troicki nalaze se na "crnoj listi“ igrača za koje Jedinica za teniski integritet osnovano sumnja da su učestvovali u nameštanju mečeva.\nIgrači Partizana: Treća deonica presudila!\nKošarkaši Partizana složni su u oceni da je za poraz protiv Anadolu Efesa u Evroligi najviše doprinela loše odigrana treća četvrtina, ali su svi rekli da će ekipa igrati mnogo bolje.\nPortugalci neće da igraju u Zenici\nFudbalski savez Portugala žalio se Evropskoj fudbalskoj uniji (UEFA) zbog odluke Bosne i Hercegovine da prvu utakmicu dva tima baraža za odlazak na EURO igraju u Zenici.\nEL: Real, Barsa, Milano i PAO lako do pobeda\nU 1. kolu Evrolige košarkaši Armanija pobedili su Makabi 89:82, Real je lako izašao na kraj na gostovanju Šarlroa 76:100, Panatinaikos je ubedljivo dobio Unikahu 98:77, a Barselona je trijumfovala protiv Olimpije u Ljubljani 64:86.\nLiga Evrope, 3. kolo - pregled (video)\nUdineze savladao madridski Atletiko 2:0, Birmingem napravio preokret u Brižu 1:2, Šalke odvalio AEK 5:0, Totenhem minimalno slavio protiv Rubina 1:0, istim rezultatom PSV pobedio u Tel Avivu, dok se PAOK osvetio Šamroku za Partizan pobedom od 2:1.\nJovanović: Podlegli smo atmosferi (video)\nTrener Partizana Vlada Jovanović izjavio je posle poraza od Efesa 84:73 u 1. kolu Evrolige, da je presudila loša igra njegovog tima u drugom poluvremenu, kada crno-beli nisu imali rešenja u napadu.\nPartizan izgubio od Efesa na startu Evrolige (video)\nKošarkaši Partizana loše su startovali u Evroligi, pošto su u prepunom "Pioniru" izgubili od istanbulskog Efes Pilsena sa 73:84 (28:27, 17:21, 6:20, 22:16).\n'Nike' nameštao žreb protiv Novaka?! (video)\nProfesor sportskog prava na univerzitetu u Talinu Katarina Pijetlović optužila je Međunarodnu tenisku federaciju (ITF) i proizvođača sportske opreme "Najk" (Nike) da su nameštali žreb kako bi Rodžer Federer i Rafael Nadal igrali u finalu.\nMilanović: Nije imperativ odbrana titule u Evorligi!\nTrener vaterpolista Partizana Igor Milanović izjavio je pred početak takmičenja u Evroligi, "da njegova ekipa nema imperativ odbrane titule, ali da će uprkos teškom žrebu učiniti sve da rivalima zagorča život".\nAkcija "Bacite Tevezov dres" u Mančesteru (video)\nU Mančesteru se zahuktava atmosfera pred veliki gradski derbi koji se igra u nedelju od 14.30, a koji je prema rečima menadžera Aleksa Fergusona jedan od najvažnijih u poslednjih 25 godina.\nTenis Ana Ivanović (SRB) Janko Tipsarević (SRB)\nTipsa pobedio u Moskvi, Ana izgubila u Luksemburgu\nSrpski teniser Janko Tipsarević savladao je domaćeg predstavnika Igora Kunjicina sa 2:1 (6:7, 6:1, 6:0) u drugom kolu turnira u Moskvi.\nMančester Junajted pozajmljuje Krasića?\nSrpski fudbaler i član torinskog Juventusa Miloš Krasić mogao bi već u januarskom prelaznom roku da ode na pozajmicu u redove engleskog šampiona Mančester Junajteda.\nBoban Bajković uskoro napušta 'Marakanu'?\nFudbalski klub Crvena zvezda spremna je da proda prvog čuvara mreže Bobana Bajkovića u zimskom prelaznom roku u slučaju dobre ponude, prenose "Novosti".


Obilježen dan 22. brigade VRS - KVorum.net / Kotor-Varoš -\nObilježen dan 22. brigade VRS\nAutor: Slaven Šubara / Datum: 20.11.2016. 20:49\nSluženjem parastosa u hramu Rođenja Presvete Bogorodice za 199 poginulih boraca 22. Pješadijske brigade Vojske Republike Srpske i polaganjem vijenaca u Spomen-sobi u Kneževu je obilježen Dan ove brigade, u čijem sastavu su se nalazili i borci sa područja Kotor Varoša pod komadom srpskih junaka Slobodana Župljanina i Saše Petrovića.\nPredsjednik Boračke organizacije Kneževo Ranko Vučić rekao je da Republika Srpska nikada ne smije zaboraviti srpske borce koji su dali živote za stvaranje Srpske. “Ovo je prilika da skromno i dostojanstveno prema svojim mogućnostima održimo sjećanje na 19. novembar 1991. godine – Dan osnivanja 22. pješadijske brigade”, istakao je Vučić.\nRatni komandant Slobodan Župljanin čestitao je svim pripadnicima slavne 22. pješadijske brigade Vojske RS – Dan brigade 19. novembar.\n– Posebno želim da čestitam borcima i porodicama poginulih i nestalih boraca Drugog bataljona, koji je odlukom komandanta Prvog krajiškog korpusa generala Momira Talića proglašen za najbolji u tom korpusu – poručio je Župljanin.\nOn je zajedno sa Sašom Petrovićem bio komandant borcima sa područja Kotor Varoša koji su bili pripadnici 22. brigade Vojske RS.\nOn je rekao da je na području opštine Kneževo u proteklom odbrambeno-otadžbinskom ratu poginulo 275 boraca Vojske Republike Srpske.\nObilježavanju Dana 22. Pješadijske brigade u Kneževu prisustvovali su predstavnici lokalne vlasti, Srpske pravoslavne crkve, posljednji ratni komandant ove brigade Cvijo Popović, predstavnici Trećeg pješadijskog /Republika Srpska/ puka Oružanih snaga BiH, članovi porodica poginulih, te građani Kneževa.\nPrethodna vijest: Muzej Republike Srpske: Izložena fotografija osnovne škole u Grabovici iz 1933. godine Sljedeća vijest: Kotorvarošane nadigrala Starčevica


Priznanje: Srbija - zemlja koja svet čini drugačijim - News - Turistički svet\nPrema oceni kineskog turističkog magazina „Vitrip“, Srbija je jedna od najpopularnijih prekomorskih destinacija.\nPriznanje po kome se naša zemlja preporučuje putnicima koje interesuju sadržaji iz kulture, kao i uživanje u životu, dodeljeno je ove nedelje na zvaničnoj ceremoniji uživo, održanoj u Kini pred nekoliko stotina učesnika iz sveta turizma.\nSrbija se na ovaj način našla u društvu Tajlanda, Fidžija, Tahitija, Filipina, Turske, Malezije, Japana... Sve te destinacije, prema oceni ovog prestižnog magazina, potvrđuju geslo „Vitripa“ da putovanja čine svet drugačijim.\nOvakva priznanja nagoveštaj su da će Srbija, po završetku krize izazvane virusom COVID 19, ponovo moći da računa na veliko interesovanje turista iz Kine. Srbija je i pre pojave korona virusa bila među deset najtraženijih destinacija kod turista sa ovog, za Srbiju, izuzetno značajnog emitivnog tržišta. To se, između ostalog, pokazalo i u broju kineskih turista koji su pre pandemije bili prvi po broju dolazaka.


Kilometarske kolone kod ’’Gradine’’ - juGmedia\nDIMITROVGRAD – Zbog zabrane kretanja vozila teretnog saobraćaja u susednoj Bugarskoj od jutros su na graničnom prelazu ’’Gradina’’ na srpsko-bugarskoj granici ponovo počele da se formiraju dugačke kolone teretnih vozila.\nŠef teretnog terminala na ’’Gradini’’ Saša Kocev rekao je za agenciju ’’JuGmedia’ da kolone šlepera i kamiona sa srpske strane iznose i do pet kilometara i sve to otežava odvijanje saobraćaja.\n„Kolone su i do pet kilometara od ’’Gradine’’ ka Dimitrovgradu i na magistralnom putu ka Pirotu, rekao je Kocev.\nPrema njegovim rečima, bugarski carinici od jutros preko terminala propuštaju ulazak u Bugarsku samo putničkim i tetetnim vozilima nosivosti do 10 tona.\nPre desetak dana je bila slična situacija kada je zbog velikog snega i neraščišćenih puteva u Bugarskoj bila takodje zabrana kretanja teretnih vozila u susednoj zemlji a kolone su bile i do deset kilometara od graničnog prelaza ka Dimitrovgradu i na magistralnom putu ka Pirotu.\nSaobraćaj na ovom magistralnom putu do bugarske granice se zbog velike kolone kamiona i šlepera u toku prepodneva odvijao otežano i jednom kolovoznom trakom.


OS BiH dobijaju pse obučene za otkrivanje mina - Klix.ba\nOS BiH dobijaju pse obučene za otkrivanje mina\n22.11.2009. u 15:34\nU Sarajevu će sutra biti izvršena svečana primopredaja sedam pasa obučenih za uklanjanje mina, koje je Kancelarija za uklanjanje i smanjivanje oružja Stejt departmenta preko Međunarodnog povjereničkog fonda za deminiranje i pomoć žrtvama mina kao donaciju obezbjedila za Oružane snage BiH.\nU saopštenju Ministarstva odbrane BiH navodi se da su na ovu svečanost pozvani ambasador SAD u BiH Čarls Ingliš, ministri odbrane i civilnoh poslova BiH Selmo Cikotić i Sredoje Nović, te broji predstavnici Oružanih snaga BiH, Eufora i Komisije za deminiranje.\nObuku ovih pasa, koja je počela u maju, proveo je Regionalni centar za obuku pasa za otkrivanje mina za jugoistočnu Evropu.\nNakon svečane primopredaje donacije, timovi pasa koji su već i uspješno akreditovani radiće na zadacima deminiranja u okviru Oružanih snaga BiH.\nMektić podnosi Vijeću ministara BiH informaciju o djelovanju hrvatskih obavještajaca


Tražite štampač za kancelariju ili kućne potrebe? U Top izbor prodavnici nudimo sjajne modele laserskih, inkjet ili multifunkcionalnih štampača marke Brother. Izaberite kvalitetan aparat po izuzetno povoljnoj cijeni i uživajte u prednostima koje nudi moderna tehnologija.\nDa li želite inkjet ili laserski štampač? Potreban vam je samostalan uređaj ili multifunkicionalan aparat na kome možete štampati, skenirati i kopirati dokumente? Naš asortiman obuhvata vrhunske štampače različitih dimenzija, brzina, dizajna i tehnologija štampanja koji omogućuju kreiranje profesionalnih izvještaja.\nInk jet štampači su top izbor za kućne potrebe kada želite povremeno da štampate tekst ili fotografiju odličnog kvaliteta. Za svakodnevnu štampu velikog broja stranica izaberite neki od Brother mono laser štampača koje karakteriše brz i tihi rad. Većina modela ima mogućnost dvostrane štampe u boji, povezivost sa mobilnim uređajima i iznadprosječni ulazni kapacitet papira.\nMultifunkcijski štampači s razlogom imaju epitet neizostavnog uređaja u kancelarijama. Sa funkcijama štampe, skeniranja, kopiranja i faksiranja idealni su za sve poslove. Izaberite Brother ili Toshiba model odličnih performasi kao što je dvostruki ispis, brza štampa – preko 20 stanica u minutu i jednako brzo skeniranje.\nKupovinu štampača kompletirajte i izborom odgovarajućih ketridža. Pogledajte Top izbor ponudu tonera, ketridža sa mastilom i ostalog potrošnog materijala i obezbjedite funkcionisanje uređaja na vrhunskom nivou.\nPoručite online ili telefonom i očekujte izabrani model štampača u roku od dva radna dana na kućnoj adresi. Dostava na teritoriji Bosne i Hercegovine je besplatna.


„U Parlamentu neću tolerisati retoriku koja prelazi granice moralnih standarda“ – Portal Danilovgrad\n„U Parlamentu neću…\n„U Parlamentu neću tolerisati retoriku koja prelazi granice moralnih standarda“\nUsvajanjem zakona o Skupštini značaj zakonodavnog organa države bio bi podignut na veći nivo, ocijenio je predsjednik parlamenta Aleksa Bečić, navodeći da će usvajanje tog pravnog akta biti jedan od prioriteta novog skupštinskog saziva, prenosi FOS.\nOn je kazao da bi se tim zakonom uredilo funkcionisanje zakonodavnog doma, na čemu će posebno insistirati.\nOn je kazao da očekuje da radna grupa svoju obavezu realizuje u najkraćem mogućem roku.\nKako je kazao, mnogo je elemenata koji utiču na ravnopravnost subjekata u izbornim procesima, ali i slobodu građana da izraze svoju volju.\nBečić je poručio da samo takav pristup vodi ka ozdravljenju društva i potpunom demokratskom sazrijevanju.\n“Izdvojio bih potrebu održavanja izbora u jednom danu, kao i mnogo toga drugog o čemu smo govorili u prethodnom periodu i za šta smo nudili konkretna rješenja. Mislim da ovog puta krećemo pravovremeno i da imamo dovoljno vremena, ako zaista svi iskreno budemo težili ostvarenju cilja”, rekao je Bečić.\nOn je podsjetio da je na Kolegijumu predsjednika Skupštine otvorio pitanje rada na sveobuhvatnim izbornim reformama, jer je to jedan od prioreiteta novog saziva, ali i veliko očekivanje građana i međunarodnih partnera.\n“Već na trećem sastanku Kolegijuma dogovorili smo da radna grupa, koju će činiti po dva predstavnika parlamentarne većine i opozicije, pripremi Predlog odluke o obrazovanju Odbora za sveobuhvatnu reformu izbornog i drugog zakonodavstva, kako bi on uz učešće svih, u punom kapacitetu i sasvim dovoljnom vremenskom okviru radio na ovom veoma važnom pitanju”, naveo je Bečić.\n“Povjerenje svih aktera u izborni proces i stvarnje ambijenta da izborni proces bude uobičajena demokratska utakmica naš je zajednički interes čije ostvarenje će definitivno ubrzati i naš evropski put”, smatra Bečić.\nNjihova osvarenja, kako je rekao, “predstavljaju tekovine u koje treba sebe zajedno da ugrade i vlast i opozicija, zato što su to ostvarenja koja ostaju iza svih nas koji smo politički prolazni”.\nBečić je poručio da je kompromis najveći državni interes i da nije znak slabosti, već simbol snage i političke i svake druge odgovornosti.\nOn je naglasio da je jačanje kontrolne uloge najvišeg zakonodavnog doma i vraćanje centralne društveno-političke pozicije Skupštini neophodnost i interes društva u cjelini.\nNa taj način, smatra Bečić, može se učiniti i da sama Vlada bude kvalitetnija, jer parlamentarna demokratija mora da živi u praksi, a ne samo na papiru.\nKako je naveo, parlamentarne istrage, kontrolna saslušanja, poslanička pitanja, premijerski sat, zahtjevi za dostavom informacija i akata, neki su od mehanizama koji stoje na raspolaganje poslanicima na polju demokratske kontrole vršenja vlasti.\nInicijativa i akcija je na samim poslanicima, a, kako je kazao, neophodno je da se u potpunosti poštuju prava poslanika i mehanizmi koji im stoje na raspolaganju i da niko više ne pokušava da ponižava ili ignorište najviši zakonodavni i predstavnički dom građana.\n“Kada govorimo o parlamentarnim istragama, u redovnim okolnostima logično je da je opozicija više zainteresovana za parlamentarne istrage, pa je zato i našim propisima definisano da je predsjednik Anketnog odbora iz opozicije, što može u ovim tranzicionim crnogorskim okolnostima biti specifičnost”, rekao je Bečić.\nOn je poručio da će ohrabrivati i taj vid demokratske kontrole, koji je prepoznat kao ustavna kategorija, vodeći račun da se sprovodi u punom kapacitetu u skladu sa Ustavom i drugim propisima.\n“Takođe, sa druge strane, vjerujem da će određeni slučajevi koji zavrjeđuju pažnju biti predmet razmatranja unutar parlamentarne većine”, dodao je Bečić.\nOn je kazao da neće tolerisati retoriku koja prelazi granice dozvoljenih moralnih standarda, ali da će uvijek stimulisati argumentovanu raspravu i razmjenu stavova.\n“Kada je riječ o Poslovniku, ističem da ima i prostora i potrebe za njegovim unaprjeđenjem. Zato smo na posljednjem sastanku Kolegijuma dogovorili da formiramo radnu grupu koja će raditi na njegovim izmjenama i dopunama”, naveo je Bečić.\nOn je kazao da je već saopštio šefovima poslaničkih grupa da se zalaže da se eliminišu sankcije prema poslanicima koje su neopravdano uvedene i sprovođene u prethodnom mandatu.


Tom Brejdi odveo Tampa Bej Bakanirse do šampionskog naslova i ispisao nove stranice istorije NFL-a\nU 55. izdanju Superboula, Tampa Bej Bakanirsi su savladali Kanzas Siti Čifse rezultatom 31:9. Tom Brejdi je došao do svog sedmog šampionskog naslova, a Bakanirsi do drugog.\nOd trenutka kada je Rob Gronkovski postigao tačdaun za 7:3 krajem prve četvrtine, Bakanirsi su u potpunosti preuzeli kontrolu nad utakmicom i malo po malo povećavali prednost koja je na kraju iznosila +22 (31:9). Kombinacija trčanja i pasova sjajnog Toma Brejdija su bili nerješiva enigma za odbranu Čifsa, dok je ofanzivna linija franšize iz Kanzas Sitija potpuno podbacila onemogućivši vrijeme za bacanje lopte svom kvoterbeku Patriku Mahomsu.\nMožda i prelomni trenutak susreta desio se u samoj završnici prvog poluvremena kada su Čifsi tajm-autima prekidali igru sa ciljem da imaju posljednji napad u drugoj četvritni, međutim to ih je skupo koštalo pošto je Brejdi šest sekundi prije isteka “regularnih 30 minuta” proigrao Antonija Brauna, a ovaj poentirao za 21:6, rezultat sa kojim se otišlo na veliki odmor.\nDrugo poluvrijeme je predstavljalo samo formalnost pošto Čifsi niti u jednom trenutku nisu uspjeli ni da zaprijete, a kamoli da ugroze raspoloženije Bakanirse. Na kraju, konačan rezultat je glasio 31:9 za sastav Brusa Erijansa.\nBrejdi je bio najzaslužniji za pobjedu bacivši tri tačdauna, a zahvaljujući ovoj pobjedi, stigao je do sedmog šampionskog prstena u svojoj karijeri. Koliko je to veliki podvig, najbolje govori činjenica da niti jedna ekipa u ligi nema toliki broj titula. Nju Inglend Petriotsi i Pitsburg Stilersi su najtrofejniji sa po šest šampionskih naslova u superboul eri. Upravo u dresu Petriotsa, Brejdi je osvojio prethodnih šest “Lombardijevih trofeja”.\nZa Bakanirse, ovo je druga titula u njihovoj istoriji, a prvu su osvojili 2003. godine. Zanimljivo, prije ove sezone, ekipa iz Tampa Beja je posljednji put u plej-ofu igrala prije 13 godina, ali dolaskom Brejdija sve se promijenilo i nakom samo 11 mjeseci saradnje, ostvaren je istorijski rezultat.\nPrethodni članakKakva drama na Munisipalu, Braga u petoj minuti nadoknade stigla do izjednačenja (VIDEO)\nNaredni članakDamir Džumhur poražen bez otpora u prvom danu Australijan opena


Izvor: RTS, 19.Jan.2022, 18:17\nPosle tri godine postupanja, sudija Drugog osnovnog suda u Beogradu Marina Gavrilović proglasila se nenadležnom po tužbi novinara "Žig infa" Milana Jovanovića protiv Bojane Šijački za nastalu štetu zbog paljenja njegove kuće u Vrčinu, jer naknada prevazilazi iznos koji može da dosudi Osnovni sud, saopštio je UNS.\nU saopštenju UNS navodi da se "pred sutrašnje, deveto po redu ročište po tužbi Jovanovića i njegove supruge Jele Deljanin protiv >> Pročitaj celu vest na sajtu RTS << Šijački, koja je priznala da je 12. decembra 2018. godine u 3 sata i 30 minuta dovezla Aleksandra Marinkovića do kuće u Vrčinu da bi ubacio Molotovljev koktel u garažu, sud oglasio nenadležnim".\n"Sudija Gavrilović obavestila je advokatkinju Anu Matić, koja zastupa oštećene, da je sud nenadležan jer je u toku postupka utvrđeno da je paljenjem kuće nastala šteta veća od iznosa za koji se sudi pred osnovnim sudom", piše u saopštenju.\nDodaje se da je "tužbeni zahtev bračnog para Jovanović-Deljanin bio je 4.400.000 dinara".\n"U toku suđenja, u septembru prošle godine, veštaci su utvrdili da je šteta na građevinskom objektu i elektro instalacijama 5.400.000 dinara. Time je pređen iznos od 40.000 evra u dinarskoj protivvrednosti do kojih po zakonu sudi osnovni sud. Predmet će zato biti prosleđen Višem sudu u Beogradu kao prvostepenom", navodi UNS.\nPodseća da je Apelacioni sud u Beogradu nedavno ukinuo prvostepenu presudu za paljenje Jovanovićeve kuće kojom su osuđeni na višegodišnje zatvorske kazne bivši predsednik Opštine Grocka Dragoljub Simonović, kao nalogodavac, Aleksandar Marinković, kao neposredni izvršilac i Vladimir Mihailović, koji je posredovao u nalaženju izvršioca.\nSporazumom o priznanju krivice Bojana Šijački je zbog pomaganja Aleksandru Marinkoviću da zapali garažu i kuću novinara portala "Žig info" osuđena na šestomesečni kućni zatvor i novčanu kaznu, dodaje se u saopštenju.\nProtiv Bojane Šijačke, Jovanović i njegova supruga poveli su postupak za naknadu štete na građevinskom objektu i elektro instalacijama, zaključuje UNS.\nRadio 021: Sud se oglasio nenadležnim po tužbi novinara Jovanovića zbog paljenja kuće


Predlog da se otpremnine za odlazak u penziju parlamentarcima, ministrima i članovima Predsedništva BiH ograniče na 10.000 KM nije usvoje i nije dobio podršku nijednog predstavnika iz Republike Srpske u parlamentu BiH.\nPredlog da se maksimalna otpremnina smanji sa 35.000 na 10.000 KM, je pao jer je 20 poslanika glasalo protiv, dok je 15 bilo "za" uz četiri suzdržana.\nPredlagač Damir Arnaut je nakon sednice rekao da je degutantno da u ovoj zemlji postoji 20 ljudi koji smatraju da je otpremnina od 35.000 KM uredu, a kamoli da se radi o pola parlamenta.\n- Sada nemam dileme da će ova gladna ekipa u ovom mandatu vratiti beli hleb, povećati plate, proširiti privilegije – rekao je on, te procenio da bi se izmenom ovog zakona moglo uštedeti pola miliona KM.\nZanimljivo je da predlog nije podržao nijedan od tri kluba iz Republike Srpske, iako su se u PDP i SDS ranije takođe zalagali za sličan predlog.\nKako tvrde iz PDP, za to se zalažu i dalje i ubeđuju da je rezultat glasanja bio tehnička greška.\n- Kad se sednica ubrzava da se što pre završi i kad je glasanje u ovoj meri konfuzno, greške su moguće. Ovaj put smo imali 48 tačaka za glasanje koje je Kolegijum parlamenta ubrzao i pri tome je došlo isključivo do tehničke greške na listingu za glasanje u našem klubu - rekla je poslanica PDP u PS BiH Mira Pekić.\nOna dodaje da o samom toku sednice govori i to da predlog zaključka Branislava Borenovića u vezi sa konstituisanjem istražne komisije o stanju u pravosuđu nije čak ni dat na glasanje.\nPekićeva je naglasila da PDP bez sumnje podržava smanjenje otpremnina i podseća da se u prvom čitanju glasalo za predlog o smanjenju otpremnina i da će tako biti i već na narednoj sednici kada Arnaut po hitnoj proceduri ponovo uputi ovaj predlog.\nKomentar od poslanika SDS nismo uspeli dobiti, ali su nam iz SNSD objasnili da će ovakav predlog podržati kada bude predloženo neko bolje rešenje.\n- Gospodin Arnaut je već sada dobro prepoznat kao poslanik koji se rukovodi populističkim potezima i željom za simpatijama javnosti – rekla je šefica Kluba Snježana Novaković Bursać.\nOna naglašava da je stav Kluba poslanika SNSD da sve poslaničke inicijative i zakonska rešenja koja je formirao Savet ministara, u prethodnom, a posebno tehničkom mandatu, od njih neće dobiti podršku sve do novih mišljenje, novog Saveta minstara i novih stavova po tom pitanju.\n- Mi ne mislimo da Damir Aranatu treba da uređuje finansiranje, plate i naknada na nivou BiH nego da to treba sagledati u celini i predložiti jedno bolje rešenje – dodala je ona.\nZa ovaj predlog glasalo je nekoliko poslanika SDA, SDP, DF, SP, kao i SBB, dok na sednici nije bio prisutan Arnaut, Nenad Stevandić (US) i Mirsad Kukić (PDA), piše Srpskainfo.\nZaposleni u institucijama BiH imaju pravo na otpremninu prilikom odlaska u penziju u visini svojih šest ostvarenih neto plata isplaćenih u šest meseci ili šest prosečnih mesečnih neto plata iz prethodne godine u BiH, ako je to za njega povoljnije, bez obzira na visinu ostvarene plate koju zaposleni ima. Kada su u pitanju parlamentarici, njihove otpremnine otprilike iznose od 28.000 do 30.000 KM, pa je za ove iznose za šest godina izdvojeno skoro 400.000 KM.\nVIŠAK OKO 600 RADNIKA Za stimulativne otpremenine se prijavljuje i radna snaga deficitarna na celom tržištu\nOTPREMNINE DO 25.000 EVRA U "Elektroprivredi RS" višak 600 radnika, najviše u "Elektrokrajini"\n"NEMA BUDUĆNOSTI U BiH" Sa otkazima u rukama radnici "Aluminija" žele ići u inostranstvo


Gorenje i Hisense zajedno na berlinskom IFA sajmu – VAmedia – info portal\n06/09/2019 06/09/2019 Нема коментара на Gorenje i Hisense zajedno na berlinskom IFA sajmu\nOvog septembra u Berlinu, pod sloganom “Zvanični partner budućnosti”, IFA sajam tradicionalno okuplja najuglednije svetske proizvođače potrošačke elektronike i kućnih aparata. Među njima će, po prvi put zajedno sa svojim strateškim partnerom kompanijom Hisense, izlagati kompanija Gorenje. Od 6. do 11. septembra, Gorenje će u čuvenoj Hali 26 berlinskog sajma predstaviti svoja inovativna i pametna rešenja u službi fleksibilnosti i jednostavnosti za bolje korisničko iskustvo u obavljanju svakodnevnih obaveza kod kuće.\nMesto “Zvaničnog partnera budućnosti”, na IFA sajmu, ali i u svakom domu, Gorenje je obezbedilo i svojom ConnectLife platformom, koja svojim digitalnim rešenjima obezbeđuje kompatibilnost sa svim aparatima iz grupacije Hisense – Hisense, Gorenje i Asko. Besprekorno povezani uređaji, uz napredne digitalne opcije, “pamte” načine upotrebe uređaja i aplikacija, koji se savršeno prilagođavaju vašim navikama i stilu života.\nDrustvo, Naslovne vesti Gorenje, Hajsens, IFA sajam


Eskobar RASPRŠIO SARAJEVSKE SNOVE: Nema građanske, ostaje Dejtonska BiH – Otvoreno\nEskobar RASPRŠIO SARAJEVSKE SNOVE: Nema građanske, ostaje Dejtonska BiH\nIzvor: 07.04.2022, 8:48 13.8k Views\nO konceptu građanske države, koji zagovara dio međunarodne zajednice, može se razgovarati možda u budućnosti, nakon što BiH postane članica Evropske unije. Dotad je Dejton mapa puta prema evropskoj integraciji i to mora i ostati.\nOva izjava specijalnog izaslanika američkog predsjednika za Zapadni Balkan, Gabrijela Eskobara, kao bomba je odjeknula u BiH, naročito u Sarajevu među tzv. građanskim strankama, koje kompletnu politiku zasnivaju na (iskrivljenom) građanskom konceptu, naspram konstitutivnih Srba, Hrvata i Bošnjaka i ustavnih mehanizama za zaštitu vitalnog nacionalnog interesa.\nIstovremeno, sa smiješkom na licu dočekana je među srpskim i hrvatskim političkim predstavnicima, jer je Eskobar otvoreno rekao da SAD podržavaju koncept jedne države, dva entiteta i tri konstitutivna naroda.\nČlan Predsjedništva BiH, Željko Komšić, izjavu američkog diplomate nazvao je čudnom i poručio da će tražiti pojašnjenje.\n– I on sam zna da sa ovakvim ustavnim uređenjem, sa ovakvom diskriminacijom prema građanima vlastite zemlje, koja je ugrađena u Ustav, mi ne možemo u EU. Druga stvar, ako je to tačno što kaže gospodin Eskobar, da mi nećemo ući u EU sa nekim drugim ustavnim uređenjem, ja ga molim da kod svojih šefova izdejstvuje da na neki način zamole, pritisnu EU da nas odmah primi u EU. O čemu pregovaramo, kakve reforme, kakve presude Evropskog suda za ljudska prava? Dajte da uđemo u EU pa da onda počnemo raditi prave stvari. Ili je možda poruka “nećete nikada ući u EU” – izjavio je Komšić.\nIstovremeno, Snježana Novaković Bursać, predsjedavajuća Kluba poslanika SNSD u PS BiH, smatra jako bitnim to što administracija SAD smatra Dejtonski mirovni sporazum dobrim kompromisom, koji je prepoznao interese sva tri konstitutivna naroda i mogućim putokazom za evropsku integraciju, što Srpska tvrdi i zagovara u kontinuitetu.\nAli, dodaje ona, u izjavi nedostaje pozivanje na njegovu punu primjenu i priznanje da nas je upravo odustajanje od rješenja iz Dejtona, nametanje neustavnih rješenja i intervencionizam u korist bošnjačke vizije BiH, upravo uvelo u nefunkcionalnost.\n– Istakla bih kao jako važnu poruku i to da administracija SAD, koju Eskobar predstavlja, ne vidi nikakvu šansu za sukob u BiH, jer je očuvanje mira i stabilnosti definitivno najvažnije pitanje. Očito je ovo poruka određenim medijima i političarima, kako onim opozicionarima iz Republici Srpskoj, tako i FBiH, da zaustave uznemirujuću retoriku, jer smo svjedoci da su do unazad nekoliko sedmica vrlo agresivno i sinhronizovano u kontekst izazivanja mogućih sukoba neprestano uvodili Milorada Dodika i vlasti RS – kaže Novaković Bursać za Srpskainfo.\nTakođe, navodi da je jako dobro što je službenik te zemlje i tog nivoa napokon iznio realan stav po pitanju “građanskog koncepta” u BiH.\n– Jer, što prije od njega kao neiskrenog, nerealnog, neustavnog i istorijski neutemeljenog, odustanu u Sarajevu, brže i kvalitetnije ćemo nalaziti rješenja za nagomilane unutrašnje probleme – zaključuje ona.\nMeđutim, sociolog Slavo Kukić smatra da je Eskobar ovom izjavom zapravo ostao u okvirima koje SAD brane od Dejtonskog sporazuma, a to je jedna država, dva entiteta, tri naroda.\n– Druga stvar, što se mene tiče, a ja sam čovjek građanske provenijencije, BiH u ovom momentu nije ni zrela za građanski koncept. Jer, u ovom momentu se i građanski koncept koristi u funkciji jedne od triju nacionalističkih filozofija. U istoj mjeri kao što i Dejtonski sporazum Milorad Dodik koristi kao argument prava RS na samoopredjeljenje i kao što ga Dragan Čović koristi da bi branio pravo Hrvata na svoju federalnu jedinicu. Dakle, sve tri nacionalističke filozofije koriste Dejtonski sporazum na svoj način, a on se uistinu može razumjeti samo na način kako ga je Eskobar prezentovao. Mislim da će u BiH proteći još dosta vode dok se Bosanci i Hercegovci budu mogli posmatrati samo kao ljudi i dok im ne prestane biti važan njihov nacionalni identitet – zaključuje Kukić.\nObama podržao Bajdena nakon “tužnog” videa gdje ga svi ignorišu\nPolaganja mature u osnovnim školama u RS neće biti


Leonardo i Đurđević u sastavu - Partizan lako do visoke pobede! - Meridianbet Vesti\nLiga Evrope Author:\tBudimir Svilar - 11/07/2017\nLeonardo i Đurđević u sastavu – Partizan lako do visoke pobede!\nSve dok se na terenu ne pokaže drugačije, Partizan je veliki favorit protiv podgoričke Budućnosti i to ne samo u prvom susretu u Beogradu, već uopšte i za prolaz u treću rundu kvalifikacija za UEFA Ligu šampiona.\nŠampion Srbije se našao u takvoj ulozi iz više razloga od kojih je samo jedan to što ima mnogo kvalitetniji sastav, dok u ostale spada i loša kadrovska situacija u redovima Budućnosti koju su pred početak kvalifikacija napustili Goran Vujović, Nikola Vukčević, Miloš Raičković, Milan Vušurović i doskorašnji kapiten, Risto Radunović.\nAli to je stvar o kojoj ne treba da brine Miroslav Đukić koji ima daleko više očekivanja od ove sezone nego što je puko učestvovanje u kvalifikacijama za elitno evropsko takmičenje. Razlozi za brigu ne postoje ni kada je u pitanju problematika sa ”radnim osobljem” u Partizanu, jer Đukić ima na raspolaganju sve fudbalere osim Libijca El Monira koji je povređen.\nPosebno dobre vesti su to što je Brazilac Leonardo u sastavu iako je imao želju da promeni sredinu ovog leta i tako naplati svoje dobre igre prethodne sezone. Iako fizički možda nije stopostotno spreman, Leonardo bi trebalo da od početka zauzme svoje mesto pored Uroša Đurđevića, dok bi se Tavamba našao na klupi.\nPoznata je važnost rezultata na domaćem terenu, koja je tim veća u ovom slučaju jer Partizan u revanšu neće imati podršku svojih navijača pošto je UEFA donela rešenje o kazni koja pored opisane situacije, obuhvata i umanjenje broja posetilaca za prvi meč i novčani iznos od 25 hiljada evra.\nRevanš je verovatno i jedina nada za Budućnost koja nikada u svojoj istoriji nije imala uspeha na stadionu Partizana. U vreme nekadašnje Jugoslavije, ova dva kluba su u Beogradu odigrala 38 prvenstvenih mečeva od kojih je gostima pripala samo jedna pobeda, dok su Crno-beli bili bolji čak 30 puta!\nSlična situacija je i u kup takmičenjima u kojima su se rivali susreli sedam puta, a bilans je pet pobeda Partizana i jedna Podgoričana.\nĐurđević i Leonardo su garancija za golove, pa je predlog za tipda će partizan već u prvom delu igre najmanje dva puta zatresti mrežu gostiju, za šta Meridianbet daje kvotu 2.80.\n10.7.2017. Partizan nikad ranije u Evropi!\nTags:budućnost, kvalifikacije, kvota, Leonardo, Liga šampiona, Meridianbet, Miroslav Đukić, Partizan, šampion, tip, UEFA\nVimbldon: Đoković već ima plan – prvo Manarino, pa Berdih!\nEvroliga: željko Obradović po treći put trener godine!


SAD: Protesti se nastavljaju uz manje nasilja, policija u Bafalu prekomerno koristila silu\nNoć na ulicama Los Anđelesa zatekla je veliki broj demonstranata, policijski čas nije proglašen, ali građani LA bili su mirni i nenasilni tokom celog dana, izvestio je CNN.\nTokom protesta ulicama LA demonstranti su uzvikivali parole i pevali uz ritam bubnjeva, usporavajući saobraćaj u gradu.\nU Njujorku su građani takođe protestvovali uzvikujući >> Pročitaj celu vest na sajtu Radio Televizija Vojvodine << "Nisi sam", a brat ubijenog Džordža Flojda, vidno potresen, zahvalio im se na podršci.\nProtesti zbog brutalnog policijskog ubistva Afroamerikanca Džorda Flojda u Mineapolisu traju već deseti dan, a policija je sinoć u gradu Bafalo u saveznoj državi Njujork ponovo prekomerno upotrebila silu.\nDva policajca udarila su palicom jednog demonstranta u glavu, oborila ga na zemlju i prošla preko njega.\nMerkel osudila "rasističko" ubistvo Držordža Flojda u SAD\nNemačka kancelarka Angela Merkel osudila je ubistvo Afroamerikanca Džordža Flojda u SAD rekavši da je rasizam strašna stvar.\n"Ubistvo Džordža Flojda je veoma strašno. Rasizam je nešto strašno. Društvo u SAD je vrlo polarizovano", rekla je Merkel u četvrtak u intervjuu za televiziju ZDF komentarišući prvi put situaciju u SAD nakon ubistva Flojda tokom policijskog privođenja.


Korona jenjava u Moskvi: Najmanji broj novoobolelih od početka aprila - Sputnjik Srbija\n10:03 16.07.2020 Preuzmite kraći link\n„U ruskoj prestonici potvrđen je 531 novi slučaj zaraženih koronavirusnom infekcijom. To je najniži pokazatelj obolelih od kovida 19 od početka aprila“, navedeno je u saopštenju.\nOd ukupnog broja novih registrovanih slučajeva 1.549 (24,1 odsto) je bez kliničkih manifestacija, dodaje se u saopštenju.\nOperativni štab je naveo da u poslednja 24 sata ima 167 smrtnih slučajeva. Za čitav period pandemije preminulo je 11. 937 osoba od virusa korona.\nU poslednja 24 časa sa bolničkog lečenja pušteno je 8.443 pacijenata, a do sada je od korone ozdravilo 531.692 ljudi.


Ruski hakeri žive u luksuzu\nVlade SAD i Velike Britanije izdale su poternicu za Maksimom Jakubetsom, državljaninom Rusije. On je osumnjičen da je "mozak" hakerske grupe Evil Corp, koja je počinila jednu od najvećih bankarskih prevara.\nFBI nudi čak pet miliona dolara nagrade za informacije o ovoj grupi, što je najveća ponuđena nagrada za sajber kriminal. Evil Corp je bio aktivan preko jedne decenije, a elektronskim prevarama i hakerski napadima su oštetili banke za više desetina miliona dolara. Takođe, kreirali su i poseban virus nazvan Dridex, koji je napadao bankarske i berzanske računare.\nInače, ovi hakeri ne samo da nisu krili svoj identitet, već su postali i neka vrsta internet zvezda, a na društvene mreže su kačili video snimke i fotografije luksuznih automobila koje su vozili, kao i Lamborghini ofarbanog u kamuflažne boje.


Početna » Arhiva vesti » Ministar Vulin na prvom bojevom gađanju iz bespilotne letelice CH-92A\nMinistar odbrane Aleksandar Vulin i zamenik načelnika Generalštaba Vojske Srbije general-major Petar Cvetković prisustvovali su 21.10.2020. godine u Centru za ispitivanje naoružanja i vojne opreme "Nikinci", prvom bojevom gađanju bespilotne letelice kineskog proizvođača CH-92A po zemaljskim ciljevima.\nBojevo gađanje je u sklopu završne faze ispitivanja pred prijem bespilotnih borbenih letelica CH-92A i kompletanog seta opreme u naoružanje Vojske Srbije. Ove letelice isporučene su Vojsci Srbije pre nekoliko meseci.\nBojevom gađanju u Nikincima prisustvovali su i komandant Ratnog vazduhoplovstva i PVO general-major Duško Žarković, zamenik komandanta Ratnog vazduhoplovstva i PVO brigadni general Željko Bilić, načelnik Uprave za obaveštajno-izviđačke poslove brigadni general Miroljub Čupić, načelnik Uprave za razvoj i opremanje Generalštaba Vojske Srbije brigadni general Milan Popović i direktor Tehničkog opitnog centra pukovnik dr Nenko Brkljač


Zlatibor predstavljen na sajmu turizma u Kragujevcu – Vila As\nDogađaji • Ekonomija • Lokalna privreda • T-Info • Turizam\nProšle nedelje u Kragujevcu je održan 5. međunarodni „Sajam turizma i seoskog turizma“. Ove godine je na sajmu učestvovalo više od 100 izlagača. Između ostalih na sajmu je učestvovala i TO Zlatibor koja je na štandu TO zapadne Srbije predstavila turističku ponudu Zlatibora.\nTreba podsetiti da je u aprilu ove godine, tadašnji direktor TO “Zlatibor” Darko Đurović potpisao protokol sa TO grada Kragujevca kojim su Kragujevčanima odobreni popusti u zlatiborskim hotelima i odmaralištima. TO “Zlatibor” je iskoristila priliku da stanovnike Kragujevca upozna sa svim sadržajima koji će biti u funkciji ove zimske sezone. Istovremeno, Sajam je bio odlično mesto za razmenu iskustava među prisutnim turističkim radnicima. Domaćini su se potrudili da Sajam pored poslovne ima i edukativnu stranu, pa su organizovana i brojna predavanja.\nU tri dana (od 28.11. do 30.11) posetioci Sajma su mogli da se raspitaju i ocene ponude regionalnih i opštinskih turističkih organizacija. Ove godine na Sajmu su predstavljeni i različiti modeli suvenira, ručnih radova i naravno tradicionalni prehrambeni proizvodi.\nPoseta je bila dobra, a kako javljaju kragujevački mediji sajam je izazvao dosta interevanja, ne samo u Kragujevcu već i u okolnim opštinama i gradovima.\nDa Sajam bude pored turističkog i gastronomski događaj potrudilo se “Udruženja domaćina”, zajedno sa udruženjem žena koji su posetioce neprekidno posluživale domaćim specijalitetima.\nStručni žiri petog međunarodnog „Sajma turizma i seoskog turizma“ posetio je sve štandove, pregledao propagandni materijal i dodelio glavne nagrade, koje su zasluženo dobile Turistička organizacija Paraćina, za kompletnu multimedijalnu prezentaciju i idejno audio-vizuelno i grafičko rešenje štanda, TO Pirot za najoriginalnije „Etno uređenje“ štanda, TO Kraljevo za najzanimljiviji propagandni materijal i TO Kruševac, Specijalno priznanje za sajamsko izlaganje.\nLovačka i ribolovačka društva i udruženja i ove godine su pripremala riblju čorbu i lovački gulaš, za takmičenje i za degustaciju, za brojne posetioce. Lovačko udruženje „Srebrnica“ iz Stragara, doniralo je srnetinu za sve takmičare, a oni su revijalno spremali „kotlić“ od 120 kg, koji nije žiriran, već su posluženi prisutni gosti. Lovačko udruženje „Vladan Milošević“, iz Knića, sekcija Čestin, osvojilo je prvu nagradu za najbolji lovački gulaš, LU „Šumadija“ – sekcija Sobovica, drugu, a treće mesto osvojili su takmičari Turističke organizacije „Brus“. Prvu nagradu za najbolju riblju čorbu, osvojila je ekipa duhovitog naziva „Kuvam, pa šta?“, drugu nagradu su osvojili Sportski ribolovci „Šumadija 2“, a treću udruženje sportskih ribolovaca „Magma sport“. Po prilično hladnom, ali sunčanom danu, prisutni su se grejali uz kotliće, a i uz vruću rakiju, koja se takođe kuvala za takmičenje.\nUz program brojnih Kulturno umetničkih društava, plesnih grupa i baletske škole za najmlađe, uz prelepe glasove Danice Krstić i Tamare Repanović, kao i uz dobar rok najmlađih iz grupe „Mikica bend“, u užurbanoj atmosveri, niz prezentacija i dodelu nagrada, završen je još jedan, veoma uspešan Sajam turizma u Kragujevcu, po oceni naših gostiju, najbolji do sada.\nNa sajmu turizma i seoskog turizma održano je nekoliko stručnih prezentacija i radionica, koje su ove godine imale akcenat na teme razvoja ruralnog i dečjeg i omladinskog turizma.\nPrvog dana sajma, posle Sednice grupacije za ruralni turizam, koju već tradicionalno na Šumadija sajmu organizuju Udruženje za turizam i ugostiteljstvo i Privredna komora Srbije, održana je prezentacija i okrugli sto na temu “Održivi dečji i omladinski turizam u funkciji ruralnog razvoja”. Prezentaciju regionalnog projekta, koji je Turistička organizacija Srbije realizovala sa Slovenijom, Hrvatskom i Italijom, okupljenim kolegama iz lokalnih turističkih organizacija održao je Vlada Đumić, projekt menadžer u TOS-u. Ovom prilikom je organizovan okrugli sto, na kome se govorilo o potencijalnim lokalitetima i objektima za jednodnevne izlete i nastavu u prirodi. Učesnici okruglog stola su predložili da se stupi u kontakt sa Ministarstvom prosvete i Ministarstvom privrede, kako bi se sistemski uticalo na razvoj dečjeg i omladinskog turizma kroz aktivnije učešće turističkih organizacija u kreiranju ovog turističkog proizvoda.\nPrvog dana sajma održane su još dve prezentacije vezane za komunikaciju u ruralnom turizmu. Duška Selaković iz TO Užice je prezentacijom “Komunikacija na relaciji domaćin – gost u ruralnom turizmu” pružila korisne informacije okupljenim seoskim domaćinima o tome kako treba da se ophode prema gostu tokom njegovog boravka u domaćinstvu. Svoja iskustva na temu “Komunikacija na relaciji lokalna turistička organizacija – domaćin u ruralnom turizmu”, okupljenim kolegama je predstavio Radomir Lišanin, direktor TO Ivanjica.\nDrugog dana sajma u Medija centru je organizovana Konferencija o omladinskom turizmu, na kojoj su učestvovali predstavnici organizacije “Srbija za mlade”, Petar Slavković i Tijago Fereira i predstavnici GTO “Kragujevac” Snežana Milisavljević i Ivan Froku. Istog dana je predstavljen i projekat „Negovanje ruralnog turizma za lokalni ekonomski razvoj”, koji će biti realizovan na ruralnom području Kragujevca i susednih opština, sredstvima Kraljevine Norveške i uz podršku grada Kragujevca. Projekat su okupljenima projekat predstavili Nemanja Jovičić iz Business start-up centra, koji je nosilac projekta, Mladen Filipović, pomoćnik gradonačelnika za oblast upravljanja projektima i LER i Snežana Milisavljević, direktorka GTO “Kragujevac”, kao predstavnik partnera na projektu.\nU subotu, poslednjeg dana sajma u Medija centru je održano predavanje o iskustvima u seoskom turizmu na području Kragujevca, koje je GTO “Kragujevac” organizovala za učenike prvog i drugog razreda Ugostiteljsko-turističke škole sa domom učenika iz Vrnjačke Banje, koji su organizovano posetili sajam turizma. Učenicima je prezentovan i film o seoskom turizmu “Udahnite Šumadiju punim plućima”.\nTri novogodišnja koncera na Zlatiboru\nPočela sa radom javnobeležnička kancelarija na Zlatiboru\nTornik emituje digitalni TV signal


Humanitarna akcija „Uhvati ritam, da ti srce čitam“ | Energetski portal Srbije\nHumanitarna akcija „Uhvati ritam, da ti srce čitam“\n10.04. 2018 Srbija\nU okviru akcije „Uhvati ritam, da ti srce čitam“, koju je organizovalo Udruženje građana „Bodrog“ u Bačkom Monoštoru, prikupljene su limenke koje su predate na reciklažu, a od dobijenih sredstava i uz pomoć donatora kupljena je medicinska oprema za seosku ambulantu.\nUkupna vrednost opreme je oko 3.000 evra, a čine je najsavremeniji EKG aparat, torba za prvu pomoć, digitalne vage za težinu i dužinu beba, komplet set za uho-grlo-nos, savremeni aparat za pritisak, testovi za vid za decu i druga oprema.\nUG „Bodrog“ je predalo opremu na korišćenje Domu zdravlja „Dr Đorđe Lazić“ Sombor, u okviru kojeg radi i ambulanta u Bačkom Monoštoru koja će donaciju koristiti.\nUgovor o poklonu potpisali su dr Emeše Uri, direktorka Doma zdravlja i dr Dalibor Forgić, predsednik UG „Bodrog“. Primopredaji je prisustvovala i gradonačelnica Sombora Dušanka Golubović, koja se članovima „Bodroga“ i Monoštorcima zahvalila na lepoj akciji.


Analitičari kažu da kašnjenje s razmještanjem sistema S-400 daje Ankari više vremena da razmotri svoj sljedeći korak (Reuters)\nVisoki turski zvaničnik izjavio je da su turski planovi za aktiviranje novih protivraketnih sistema ruske proizvodnje odgođeni zbog širenja korona virusa, dok se Washington nastavlja oštro protiviti turskoj nabavci raketnog sistema S-400.\nNovinska agencija Reuters navodi, pozivajući se na turskog zvaničnika koji je želio ostati anoniman, da Turska ne namjerava poništiti odluku o aktiviranju sistema S-400, ali da je zbog novog korona virusa odgođen plan da sistem bude spreman u aprilu.\nDodao je da će trebati nekoliko mjeseci prije aktiviranja ruskog sistema, napominjući da je potrebno riješiti još neka tehnička pitanja.\nPrema tome, čini se da Turska ne namjerava odustati od svoje odluke o tom pitanju, što je bio razlog da Amerika zaprijeti sankcijama toj zemlji.\nČinilo se da će napetost između saveznika u NATO-u Turske i Sjedinjenih Američkih Država doseći kriznu tačku zbog sistema protivzračne odbrane S-400 kada su turski predsjednik Recep Tayyip Erdogan i njegova vlada najavili da namjeravaju aktivirati taj sistem.\nNo, pojavljivanje korona virusa navelo je Tursku da napore usredotoči na borbu protiv pandemije i jačanje ekonomije, koja je tek izašla iz recesije prošle godine.\nProteklih sedmica Erdogan i njegova vlada nisu javno pokretali pitanje sistema S-400.\nS druge strane, glasnogovornica američkog State Departmenta Morgan Ortagus rekla je da Washington nije promijenio stav.\n“I dalje se snažno protivimo turskoj kupovini sistema protivzračne odbrane S-400 i izrazito smo zabrinuti zbog izvještaja da Turska nastavlja pripreme za aktiviranje sistema”, dodala je u izjavi upućenoj Reutersu.\nZaštita zdravlja i ekonomije\nSjedinjene Američke Države kažu da sistemi S-400 nisu u skladu s NATO-ovom odbranom i da će izložiti opasnosti američke borbene avione F-35 koje Ankara namjerava kupiti.\n“I dalje naglašavamo na najvišim nivoima da je sporazum o sistemu S-400 predmet rasprava u svjetlu Zakona o suprotstavljanju protivnicima Amerike kroz sankcije (CAATSA) i da to ostaje velika prepreka u bilateralnim odnosima i u NATO-u. Uvjereni smo da predsjednik Erdogan i njegovi visoki zvaničnici razumiju naš stav”, navela je Ortagus u e-mailu za Reuters.\nTursko predsjedništvo nije se bavilo pitanjem sistema S-400 u izjavi koju je izdalo nakon telefonskog razgovora između Erdogana i američkog predsjednika Donalda Trumpa.\nU saopćenju se navodi da je razgovor bio fokusiran na saradnju u cilju zaštite zdravlja i ekonomije od posljedica izbijanja korona virusa.\nViši savjetnik američkog State Departmenta Richard Outzen rekao je na internetskoj diskusiji prije nekoliko dana da bi raspoređivanje sistema S-400 u istom zračnom prostoru s američkim letjelicama bilo “veliki problem”, koji bi mogao izazvati novu krizu između dvije zemlje.\nTurske zračne snage posjeduju američke avione F-16, a trebale su preuzeti nove avione F-35 prije nego što je Washington isključio Ankaru iz programa tih borbenih aviona zbog ugovora o kupovini ruskog odbrambenog sistema.\nOutzen je rekao da to pitanje “trenutno nije tema rasprave zbog bolesti COVID-19, ali prije nego što je bolest postala glavna tema, dominantno mišljenje u Washingtonu bilo je da će Turci najvjerovatnije aktivirati ovaj sistem u aprilu i da će Kongres preći na uvođenje sankcija. Mislim da ništa od toga nije nestalo.”\nAnalitičari kažu da kašnjenje s razmještanjem sistema S-400 daje Ankari više vremena da razmotri svoj sljedeći korak.\nMožda će nedavno usklađivanje američko-turskih interesa u Siriji i ekonomski utjecaj zdravstvene krize također utjecati na to pitanje.\nSAD brine zbog turske kupovine ruskih sistema S-400\nSpecijalni predstavnik SAD-a za regiju rekao je da se razmatraju opcije pomoći u sirijskom Idlibu.\nTurski ministar: S-400 bit će operativan do aprila ili maja\nTurska kupovina ruskog odbrambenog sistema pogoršala je odnose između Washingtona i Ankare.\nMediji: Trumpova administracija protiv sankcija Turskoj zbog ruskog S-400\nAmerički zvaničnik optužio Ruse kako pokušavaju zavaditi savezničke države SAD i Tursku.


Glas za Rusiju, pobeda i Srbije - Sputnjik Srbija\n18:51 27.06.2019 (osveženo 18:54 27.06.2019) Preuzmite kraći link\nOdluka delegata Parlamentarne skupštine Saveta Evrope da se Rusija vrati u tu organizaciju nije korisna samo za Evropu i region, već i za Srbiju. To je stav diplomate u penziji Zorana Milivojević, koji podseća da je ovo jedino telo koje je sastavljeno samo od država koje su u Evropi.\n„Ruska Federacija je i do sada bila principijelna oko svih pitanja koja su bila u interesu Srbije, od regionalne saradnje, pa do afirmacije srpskih argumenta koja nisu vezana samo za Kosovo i Metohiju, već generalno. Uostalom, Rusija je u svakom slučaju sada u prilici da pojača stav Srbije da ne treba omogućiti nekakav zahtev ’nezavisnog‘ Kosova ili njihov pokušaj da uđu u Savet Evrope, upravo pozicijom Rusije koja će sasvim sigurno biti protiv toga,“ uveren je naš sagovornik.\nPromena u međunarodnim odnosima\nKada je Rusija 2014. pripojila Krim, ruskim predstavnicima u PS SE je oduzeto pravo glasa. A ove nedelje, posle četiri sata žučne rasprave i skoro pet sati glasanja o amandmanima, 118 delegata je, na veliko nezadovoljstvo Ukrajine, prihvatilo da se ruska delegacija vrati u članstvo. Rusija će tako moći da učestvuje u izboru generalnog sekretara Saveta Evrope.\n„Povratak Rusije u SE potvrda je da su se međunarodne okolnosti promenile i da smo u tranziciji prema multipolarnom svetskom poretku. Ne mogu se evropske teme i odnosi ni na kakav način rešavati bez Rusije koja je evropska država. Pokušaj da se ona stavi van Evrope i da se neka pitanja rešavaju bez nje, apsolutno je nemoguć. Vrlo je značajno da je za ovo glasala većina evropskih država, što je važno i za stabilnost u Evropi. Ovo je dokaz osvešćivanja nekih evropskih država da se Evropa mora posmatrati u celini, bez uticaja sa strane,“ ističe naš sagovornik.\nPotvrda srpsko-ruskih odnosa\nOn podseća da je Srbija ovo zdušno podržala i glasala za povrataka Rusije u SE i to je dobro.\n„Objedinjavanje Evrope, kada je reč o njenim potrebama u svim sferama, na ovaj način se zaokružuje. Za Srbiju je sve ovo nova potvrda srpsko-ruskih odnosa i to ne samo u tradicionalnom, već i u aktuelnom političkom smislu. To pruža i mogućnost daljeg razvoja“, smatra Milivojević.\nProtiv povratka Rusije glasala su 62 delegata, dok je njih 10 bilo uzdržano.\nPS SE je jedan od organa Saveta Evrope i u njemu sede delegacije parlamenata 47 država-članica. Ona nema moć da daje obavezujuće naloge, ali može da daje preporuke i da od nacionalnih vlada zahteva da polože račune o ljudskim pravima i demokratiji.\npovratak, Savet Evrope


Bešenovo centar Fruškogorja | M novine Sremski informativni portal\nM novine Sremski informativni portal > Društvo > Bešenovo centar Fruškogorja\nMinistar za brigu o selu Milan Krkobabić, potpisao je 28. septembra ugovore sa 68 lokalnih samouprava, za dodelu bespovratnih sredstava po javnom konkursu za organizovanje manifestacije „Miholjski susreti sela“. Na konkurs su mogle da se prijave jedinice lokalne samouprave, koje su same osmišljavale program, trajanje, kao i mesto održavanja manifestacije, a ona se može održati od 1. oktobra do 31. decembra.\nPrisutnima su se obratili Milan Krkobabić, Ljubivoje Ršumović, predstavnik komisije za dodelu sredstava i Svetlana Milovanović, gradonačelnica Sremske Mitrovice.\nPo rečima ministra Krkobabića, sela Srbije danas su najvitalniji deo zemlje, te je istakao da je upravo pokrenuto nešto što u narednim godinama treba da postane tradicionalno. Predstavnik komisije za dodelu sredstava, Ljubivoje Ršumović, kazao je da u Srbiji ima i seljana kao i šansi, da ukoliko država pomogne da se infrastruktura u svakom selu popravi, stvaraju se uslovi da i pesnici i glumci ta sela posete.\nSvetlana Milovanović se zahvalila na odobrenim sredstvima za organizovanje manifestacije „Miholjski susreti sela“ čije će održavanje omogućiti predstavljanje potencijala fruškogorskih sela, kroz pesmu, narodnu igru, rukotvorine, sremske specijalitete, druženje, ali i raznorazna takmičenja. Na taj način se neguje očuvanje tradicije, ali i obezbeđuju novi sadržaji u selima, u cilju unapređenja kvaliteta života na selu.


’’Znanjem do posla’’ – obuka za mlade CNC operatere u Čačku | RBCENTAR\nU okviru projekta ’’Znanjem do posla’’, krajem jula meseca 2019. započeli smo, sa kompanijom Stax doo, obuku za mlade nezaposlene, za rad na CNC mašinama. Ukupno 9 mladih, nezaposlenih lica iz Čačka i okoline, izabrano je, u saradnji sa partnerskom kompanijom, za obuku i dobilo izuzetnu priliku za obuku i rad na jednom od trenutno natraženijih poslova na tržištu rada. CNC operateri danas su veoma traženi i visoko konkurentni na tržištu rada, u Srbiji. Mašinska industrija je u stalnom razvoju, nova radna mesta se svakodnevno otvaraju, a pored bravara i zavarivača, još jedno traženo zanimanje jeste zanimanje CNC operatera.\n9 mladih Čačana, zahvaljujući projektu ’’Znanjem do posla’’, te sredstvima koja obezbeđuju Vlada Švajcarske i kompanija Stax, ima jedinstvenu priliku da se obuči za ovo traženo zanimanje, i to u jednoj od najboljih kompanija u Čačku i okruženju. Kandidati će tokom 2.5 meseca učiti od najboljih mentora i predavača, u realnom poslovnom okruženju, radeći na najsavremenijim mašinama. Nakon obuke očekujemo da najbolji od njih ostanu u kompaniji i nastave da rade i da se usavršavaju.\nProjekat ’’Znanjem do posla’’ u Srbiji sprovodi NIRAS-IP Consult group, u saradnji sa lokalnim partnerima. Jedan od lokalnih partnera je i Razvojni biznis centar Kragujevac, kao deo lokalnog konzorcijuma FORUM Kragujevac. Sredstva za realizaciju projekta obezbeđuje Vlada republike Švajrcarske, preko Švajcarske organizacije za razvoj i saradnju – SDC.\nUkoliko si student/kinja, imaćeš priliku da razvijaš svoju ideju, družiš se i učiš od najboljih, iskusnih biznis eksperata i trenera. Zato te pozivam da se…read more →


Veštačkom inteligencijom do prave fotografije | PC Press\nVeštačkom inteligencijom do prave fotografije\n29. januar 2018. 29. januar 2018. Marijana Pečić\nProšlog oktobra, Google je predstavio novu kameru, Clips. To je mali uređaj koji koristi veštačku inteligenciju, obučenu od strane profesionalnih fotografa, kako bi utvrdila kada treba da uhvati pravu fotografiju to jest kada vidi nešto zanimljivo. Kompanija nije mnogo rekla o uređaju, ali je pustila u prodaju pre neki dan.\nKamera košta 249 dolara i dolazi sa besplatnom dostavom, ali u ovom trenutku Google je izgleda prestao da prima narudžbine za uređaj. Upućuje potencijalne kupce da pređu na listu čekanja i poručuje da će ih obavestiti e-mejlom kada uređaj bude ponovo dostupan. Prema Engadget-u, oni koji su uspeli da obezbede porudžbinu videli su datume isporuke u periodu od 27. februara do 5. marta. Za sada se još uvek ne zna da li će i kada će kompanija početi ponovo da primi narudžbine.\nClips je drugačija vrsta kamere, koju je Google marketinški usmerio prema roditeljima koji puno fotografišu svoju decu. Ideja je da fotoaparat stoji u pozadini, i čeka na pravi trenutak da napravi fotografiju. Međutim, ta ideja o Google kameri koja vas uvek posmatra, nije baš za svakoga, ali kompanija je istakla da uređaj sav svoj posao obavlja sa vlastitim hardverom i da ne šalje bilo šta spoljašnjim serverima.\nPročitajte i: Kvantni trik sa fotonima ubrzava mašinsko učenje\nTagovi: AI, Clips, fotoaparat, Fotografija, Google, kamera, veštačka inteligencija\n← Zaboravite na baterije: mali roboti koje pokreće vlaga\nNovi Microsoft update rešava problem sa Intel zakrpama za Spectre →


Kategorija Kupindo - Stranica 2 od 19\nU ovom blog postu se nalazi TOP 10 lista sa potkategorijama koje su imale najviše uspeha u mesecu junu. Liste za Kupindo i Limundo se dosta razlikuju, ali par kategorija dele vodeće pozicije. Na osnovu lista možemo videti da...\nNastavak about Šta se u junu najviše kupovalo preko interneta?\nKupindo, Limundo kupovina preko interneta, pogled iznutra\tOstavite komentar\nStigla je jesen. Kako od naredne nedelje najavljuju pad temperature, tako se srazmerno povećava i broj izgovora zašto nećemo moći da vežbamo. 🙂Po hladnom vremenu treba doći do teretane, a kako ćemo znojavi (ili još gore, okupani) posle da...\nNastavak about TOP 7 rekvizita za vežbanje kod kuće\nKutije za odlaganje – kako da idealno skockate svoj prostor?\nŽivimo u vremenu kada imamo sve više stvari, a sve manje mesta da ih složimo. Svi želimo da nam prostor u kome provodimo vreme bude uredan i da nam je sve na dohvat ruke. Sa ciljem da se sa...\nNastavak about Kutije za odlaganje – kako da idealno skockate svoj prostor?\nKupindo firme\tOstavite komentar\n← Prethodno 1 2 3 … 19 Sledeće →